title: Kajsa Ingemarsson

text: Ingemarssonin romaanit ovat aikalaisromaaneja, jotka nostavat esille nykynaisen arkipäivää koskettavia kysymyksiä. Kirjailijan teoksille tunnusomainen teema ovat elämän käännekohdat ja ratkaisevat valinnat. Ingemarssonin romaaneja on käännetty useille eri kielille, muun muassa suomeksi, saksaksi, italiaksi, ranskaksi ja englanniksi.'


title: Sōkaku Takeda

text: Sōkaku Takeda syntyi Aizun alueella Fukushiman prefektuurissa. Sōkaku Takeda oli viimeisiä samuraita, jotka olivat säännöllisesti käyttäneet miekkaa taisteluissa ja surmanneet vastustajiaan miekalla. Jo nuorena Sōkaku Takedan isä, joka oli opettaja, koulutti poikansa useiden bujutsulajien osaajaksi. Aikidon kehittäjä Morihei Ueshiba saikin aiki-jutsu opinsa juuri Sokaku Takedalta.


title: Siegfried Scherer

text:
Siegfried Scherer (s. 7. huhtikuuta 1955) on saksalainen biologi. Scherer opiskeli biologiaa ja suoritti vuonna 1983 tohtorin tutkinnon Konstanzin yliopistossa aiheena sinilevien fotosynteesi ja hengitys. Hän toimi vuodesta 1983 tutkijana Konstanzin yliopistossa, sai vuonna 1984 BYK-tutkimuspalkinnon, oli vuonna 1986 vierailevana tutkijana Kiinan kansantasavallassa ja vuosina 1987–1988 DAAD-stipendiaattina Virginian teknillisen yliopiston biokemian osastossa. Vuonna 1991 Scherer teki dosenttiväitöskirjan (Habilitation) Konstanzin yliopistossa kasvifysiologiasta ja mikrobiekologiasta. Vuodesta 1991 lähtien hän oli mikrobiekologian professori Münchenin teknillisessä korkeakoulussa sekä FML Weihenstephanin mikrobiologisen instituutin johtaja.
Vuonna 2003 hänestä tuli Münchenin teknillisessä korkeakoulussa VT. johtaja Zentralinstituts für Ernährungs- und Lebensmittelforschung (ZIEL).


title: Siegfried Scherer

text: Schererin tutkimusalueita ovat mm. kasvifysiologia, molekulaarinen mikrobiekologia ja elintarvikemikrobiologia.


title: Siegfried Scherer

text: Scherer on esiintynyt opetusviedeoilla, joilla kielletään evoluution todisteiden olemassaolo.


title: Siegfried Scherer

text: Vaikka hän kieltääkin olevansa kreationisti, hän on toiminut kreationistisissä järjestöissä, mm. vuoteen 2003 Discovery Institute (Seattle) tutkijana ja vuoteen 2006 Saksan evankelikaalisen Studiengemeinschaft Wort und Wissen kunniapuheenjohtajana.


title: Alfred N. Steele

text: Alfred Nu Steele (24. huhtikuuta 1901 – 4. huhtikuuta 1959) oli yhdysvaltalainen liikemies ja johtaja. Hän oli yksi Pepsi-virvoitusjuomayhtiön johtajista 1950-luvulla. Steele panosti massiivisiin mainoskanmpanjoihin, ja hänen johtajakaudellaan yhtiön nettotulot kasvoivat 11-kertaisiksi ja siitä tuli Coca-colan pääkikilpailija. Ennen uraansa Pepsillä Steele oli ollut Coca-colan varatoimitusjohtaja.


title: Alfred N. Steele

text: Steele syntyi Nashville Tennesseessä mutta kasvoi Michiganin Albionissa. Hän valmistui Northwestern Universitystä vuonna 1923 ja työskenteli myösChicago Tribune -lehdessä, Standard Oililla ja Columbia Broadcasting Companyllä ennen kuin aloitii Pepsissä vuonna 1949.


title: Alfred N. Steele

text: Steele tunnetaan näyttelijä Joan Crawfordin neljäntenä aviomiehenä. He menivät naimisiin vuonna 1955, ja liitto päättyi Steelen kuolemaan neljä vuotta myöhemmin. Hänellä oli myös poika ja tytär aikaisemmasta avioliitostaan.


title: Alfred N. Steele

text: Steele tuhkattiin, ja tuhkat vietiin New Yorkin osavaltion Ferncliff-hautausmaalle. Hänen vaimonsa Joan Crawfordin ruumis haudattiin aikanaan samaan kryptaan.


title: Otto Bayer

text: Otto Bayer (4. marraskuuta 1902 – 1. elokuuta 1982) oli saksalainen kemisti, jolla oli huomattava vaikutus Saksan kemiaan. Hän oli professori ja oppiarvoltaan tohtori. Hänet tunnetaan erityisesti polyuretaanin keksimisestä.


title: Otto Bayer

text:
Bayer opiskeli kemiaa Frankfurtin yliopistossa. Hän väitteli vuonna 1924 Julius von Braunin ohjauksessa. Väitöskirjan jälkeen hän työskenteli "I.G. Farbenindustrie" -yrityksen maalitehtaalla kemistinä.
Vuonna 1933 hän siirtyi Leverkuseniin Bayerin tehtaalle laboratorion johtajaksi. Hän oli tuolloin vasta 31-vuotias. Siellä hän onnistui vuonna 1937 valmistamaan ensimmäisen kerran polyuretaania 1,8-oktaanidi-isosyanaatin ja 1,4-butaanidiolin reaktiolla. Vuonna 1941 syntyi ensimmäinen polyuretaanivaahto komponenttien epäpuhtauksien seurauksena. Tämän jälkeen reaktioon lisättiin tarkoituksella pieniä määriä vettä, mikä johti joustavan vaahdon muodostumiseen. Polyuretaanivaahto on nykyään selvästi tärkein polyuretaanimateriaali.


title: Otto Bayer

text: Nimestään huolimatta Otto Bayer ei ole sukua Bayer AG:n perustajalle Friedrich Bayerille.


title: Otto Bayer

text: Testamentissa Bayer määräsi perustettavaksi "Otto-Bayer-säätiön", joka on vuodesta 1984 alkaen myöntänyt "Otto Bayer -palkinnon".


title: Lawton (Oklahoma)

text: Lawton on Yhdysvaltain Oklahoman osavaltiossa ja Comanchen piirikunnassa sijaitseva kaupunki. Kaupunki perustettiin vuonna 1901 ja on nimetty muun muassa Yhdysvaltain sisällissodassa taistelleen sotilaan Henry Ware Lawtonin mukaan. Vuonna 2000 kaupungin asukasmäärän laskettiin olevan noin 92 757. Sen lisäksi Lawtonin metropolialueella asuu noin 114 916 ihmistä. Kaupungistä on lähtöisin useita kuuluisia ihmisiä kuten Oscar-palkittu näyttelijä Joan Crawford, Paavo Pesusienen luoja Stephen Hillenburg ja Miss America 2007 Lauren Nelson.


title: Julia Domna

text: Julia Domna (170–217) oli Rooman keisarinna ja keisari Septimius Severuksen toinen vaimo. Hän oli keisarien Caracalla ja Geta äiti.


title: Julia Domna

text: Julia Domna oli alkujaan syyrialaista sukua ja hänen isänsä Julius Bassianus oli aurinkojumala Heliogabaluksen pappi Emesassa (nykyinen Homs). Domnalla oli myös vanhempi sisko Julia Maesa joka oli keisari Elagabaluksen (hallitsi 218–222) isoäiti.


title: Julia Domna

text: Julia Domna ja Severus avioituivat joskus 180-luvun lopulla, sen jälkeen kun Severuksen ensimmäinen vaimo Paccia Marciana kuoli. Caracalla syntyi vuonna 188 ja Geta vuonna 189. Severus julistautui keisariksi vuonna 193 sen jälkeen kun Roomassa oli syttynyt valtataistelu Commoduksen kuoleman jälkeen. Domna seurasi miehensä mukana kun tämä matkusti itään taistelemaan usurpaattori Pescennius Nigeriä vastaan. Julia Domna sai sisällissodan aikana lisänimen "mater castrorum" (osapuilleen "leirin äiti").


title: Julia Domna

text: Severus kuoli vuonna 211 ja hänen testamenttinsa mukaan Caracallan ja Getan tuli hallita yhdessä. Caracalla antoi kuitenkin pian tappaa veljensä. Caracallan ja hänen äitinsä välit olivat tästä lähtien ongelmalliset. Julia Domna matkusti kuitenkin Caracallan mukana tämän Parthiaa vastaan tekemän sotaretken aikana. Julia Domna teki itsemurhan kuultuaan että Caracalla oli murhattu ja että Macrinus oli julistautunut keisariksi.


title: Harry Rapf

text: Harry Rapf (16. lokakuuta 1882 – 6. helmikuuta 1949) oli yhdysvaltalainen liikemies ja elokuvajohtaja sekä -tuottaja. Hän oli yksi elokuvajätti Metro-Goldwyn-Mayerin johtajista aina vuodesta 1924 kuolemaansa saakka. Sen lisäksi hän oli mukana perustamassa Yhdysvaltain elokuva-akatemiaa AMPASia. Rapf tunnetaan myös yhtenä näyttelijä Joan Crawfordin ”löytäjistä”. Rapf näki Crawfordin tanssimassa Broadway-näytelmässä ja kutsui tämän koe-esiintymiseen, jonka kautta Crawford solmi ensimmäinen elokuvasopimuksensa MGM:n kanssa. Rapf on tuottaja Maurice Rapfin isä.


title: Culver City

text: Culver City on Yhdysvaltojen Kalifornian osavaltiossa ja Los Angelesin piirikunnassa sijaitseva kaupunki, joka on jo 1920-luvulta lähtien tunnettu useista elokuvastudioistaan. Kaupungin perusti ja nimesi itsensä mukaan kiinteistönvälittäjä Harry Culver vuonna 1913. Vuoden väestönlaskennassa kaupungin asukasluku oli 38 816.


title: Culver City

text: Culver City tunnetaan erityisesti elokuvateollisuudestaan, ja siellä sijaitsee useita elokuvastudioita. Ensimmäinen studio rakennettiin jo vuonna 1918. Muun muassa elokuvajätti Sony Picturesin studiot sijaitsevat alueella. Nykyiset Sonyn toimitilat olivat aiemmin Metro-Goldwyn-Mayerin käytössä. Culver Cityssä on tuotettu useita elokuvia kuten klassikot "Tuulen viemää" (1939) ja "Citizen Kane" (1941) sekä uudemmat "Grease" (1978) ja "E.T." (1982). Myös useita tv-sarjoja on tehty alueella.


title: Culver City

text: Culver Cityn metroasema on merkittävin joukkoliikenneasema Culver Cityssä. Metrolla pääsee Culver Citystä nopeasti Los Angelesin keskustaan.


title: Laillinen este

text: Laillinen este on prosessioikeuden termi, jolla tarkoitetaan pätevää syytä olla poissa oikeuden istunnosta tai viranomaisen toimituksesta. Laillinen este voi olla myös syy olla jättämättä kirjallista lausuntoa tai toteuttamasta muuta määrättyä tehtävää. Jos henkilöllä on laillinen este, hänen poissaolonsa ei aiheuta oikeudenmenetystä tai poissaolosta seuraavaa rangaistusseuraamusta.


title: Laillinen este

text: Laillinen este määritellään oikeudenkäymiskaaren 12. luvun 28. pykälässä. Laillinen este voi olla esimerkiksi sairaus ja yleisen liikenteen keskeytyminen. Tuomioistuin tutkii, onko este hyväksyttävissä lailliseksi. Asiamiehen laillinen este kelpaa asianosaisenkin lailliseksi esteeksi, mikäli toista asiamiestä ei ole mahdollista ajoissa asettaa. Muita lakeja, joissa käytetään laillisen esteen käsitettä ovat muun muassa hallintolainkäyttölaki, merilaki, asevelvollisuuslaki.


title: Laillinen este

text: Oikeuskäytännössä on usein vaadittu, että henkilö, joka pyrkii väittämään itsellään olleen laillisen esteen, tekee voitavansa istuntoon saapumiseksi. Esimerkiksi Korkeimman oikeuden tuomioissa 2004:102 ja 2004:101 edellytettiin poliisin kiinniottamalta tai vankilassa olevalta henkilöltä, että tämä ilmoittaa itseään koskevasta haasteesta viranomaiselle, jotta hänet voitaisiin toimittaa oikeuteen. Pelkkä vapaudenmenetys ei ollut laillinen este. Sen sijaan maantieteellinen etäisyys, joka olisi estänyt kiinniotetun toimittamisen vanginkuljetuksena istuntoon ajoissa, muodosti laillisen esteen.


title: Laillinen este

text: Postin kulun epäsäännöllisyydet eivät muodosta laillista estettä. Postilakko ei muodostanut Korkeimman oikeuden tuomiossa 1984-II-156 laillista estettä, kun asianosainen oli tietoinen lakon uhasta ja hänellä oli mahdollisuus asiakirjojen lähettämisen lisäksi saapua paikalle henkilökohtaisesti. Vastaava ratkaisu tehtiin tapauksessa KKO:1996:116, jossa kirjeen saapuminen perille oli myöhästynyt Tyyppiesimerkkinä lailliseksi esteeksi hyväksyttävästä liikenteen keskeytymisestä toimii ankara lumimyrsky, joka hyväksyttiin esteeksi Korkeimman hallinto-oikeuden tuomiossa KHO:45/12/82.


title: Laillinen este

text: Lakon ei ole katsottu muodostavan laillista estettä, mikäli vaihtoehtoisella toimintamallilla velvoite olisi voitu hoitaa lakosta huolimatta määräajassa.


title: Laillinen este

text: Sairauden lisäksi myös omaisen vakava tilanne voi muodostaa laillisen esteen. Mm. isän mukanaolo synnytyksessä on katsottu lailliseksi esteeksi. Toisaalta omankin sairauden tulee olla "laadultaan tai vaikutuksiltaan sellainen, ettei henkilö voi terveydentilaansa vaarantamatta saapua oikeuden istuntoon tai olla läsnä siellä". Sairaalahoitoa vaativa sairaus täyttää yleensä tämän kriteerin. Myös terveyden kannalta välttämättömät hoitotoimenpiteet muodostavat laillisen esteen. Sen sijaan pelkkää kiireetöntä leikkausta tai avohoitoa vaatinutta, sairauslomaan oikeuttanutta sairautta ei ole pidetty laillisena esteenä.


title: Box-office poison

text: Box-office poison, vapaasti suomennettuna "lippuluukkumyrkky", viittaa lähinnä 1930-luvun lopun ja 1940-luvun alun elokuvamaailman ilmiöön. Niin sanotuksi box-office poisoniksi kutsuttiin henkilöä, yleensä näyttelijää, joka aiemmin oli vetänyt katsojia elokuvateatteriin ja joka ei enää jostakin syystä pystynyt samaan, vaan saattoi jopa päinvastoin käännyttää katsojia lippuluukulta. Box-office poison ei ollut näyttelijän oma tietoinen valinta ja vaikeutti huomattavasti uraa, pahimmassa tapauksessa jopa päätti sen. Esimerkiksi Katharine Hepburn, Joan Crawford ja Fred Astaire leimattiin aikoinaan box-office poisoniksi, mutta he onnistuivat siitä huolimatta jatkamaan uraansa menestyksekkäästi.


title: Borneonpuuleopardi

text: Borneonpuuleopardi ("Neofelis diardi") on kissaeläin, jota vuoteen 2007 asti pidettiin puuleopardin alalajina, "Neofelis nebulosa diardi". Geenitutkimus kuitenkin osoitti, että nämä Borneolla ja Sumatralla elävät puuleopardit eroavat Kaakkois-Aasian mantereen puuleopardeista niin merkittävästi, että niitä tulee pitää omana itsenäisenä lajinaan. Lajien ero verrattavissa muiden suurten kissaeläinlajien, kuten tiikereiden ja leopardien väliseen geneettiseen eroon. Tämän perusteella arvioidaan, että puuleopardilajit erkanivat toisistaan 1–3 miljoonaa vuotta sitten. Borneonpuuleopardien kannaksi arvioidaan 5 000–11 000 yksilöä.


title: Borneonpuuleopardi

text: Laji elää useimmilla Borneon metsäalueilla rannikolta aina vuoristoihin asti. Ne suosivat erityisesti tuuheita alanko- ja mäkisademetsiä ja karttavat aukeita paikkoja. Ravinto koostuu pääasiassa apinoista, hirvieläimistä ja nuorista partasioista, satunnaisesti myös linnuista ja matelijoista,


title: Max Factor (kosmetiikkayhtiö)

text: Max Factor on Max Factor Seniorin (1872–1938) vuonna 1909 perustama yhdysvaltalainen kosmetiikkayhtiö. Vuodesta 1991 yhtiö on ollut Procter & Gamblen omistuksessa.


title: Max Factor (kosmetiikkayhtiö)

text: 1920-, 1930- ja 1940-luvuilla "Max Factor" liitettiin kiinteästi elokuvamaailmaan. Max Factor Senior teki elokuvien ensimmäisen meikkauksen vuonna 1914 ja tiettävästi loi termin "makeup" (suom. meikki). Monet näyttelijättäret, kuten Bette Davis ja Jean Harlow, olivat vakioasiakkaita Factorin kauneushoitolassa. Monet näistä asiakkaista myös esiintyivät "Max Factorin" mainoksissa ja tekivät tuotemerkkiä tunnetuksi. Vielä nykyäänkin "Max Factor" liitetään usein elokuvamaailmaan, sillä muun muassa monissa sen mainoksissa mainostetaan lisäksi elokuvia, joissa yhtiön meikkejä on käytetty. Heillä on oma tähti Hollywood Walk of Famella.


title: Rauhan junaturma

text: Rauhan junaturma tapahtui 6. lokakuuta 1938 Rauhan asemalla Imatran ja Lappeenrannan välillä, kun Tainionkoskelle matkalla ollut matkustajajuna numero 851 ja Lappeenrantaan menossa ollut rikkidioksidivaunuun kytketty järjestelyjuna numero 1233 törmäsivät yhteen. Turmassa kuoli 15 ja loukkaantui 13 ihmistä.. Tämä turma oli Suomen suurin ennen toista maailmansotaa tapahtunut rautatieonnettomuus.


title: Rauhan junaturma

text: Järjestelyjuna oli vaihtotyössä Rauhan pysäkillä kello 7,30 kun Lappeenrannasta Tainionkoskelle menossa ollut matkustajajuna tuli pysäkille. Sankan sumun takia veturimiehistöt eivät huomanneet toisiaan ja matkustajajuna ajoi järjestelyjunan perään. Matkustajajunassa oli veturin perässä kaksi Simolassa junaan liitettyä makuuvaunua jotka rikkoontuivat ja tunkeutuivat osittain toistensa sisään. Järjestelyjunassa ollut rikkidioksidia sisältänyt vaunu rikkoutui ja vaunusta vuoti ratapihalle kaasuuntunutta rikkidioksidia joka täytti ratapihan. Useat makuuvaunuista ulos rynnänneet ihmiset kuolivat kaasumyrkytykseen.


title: Darryl F. Zanuck

text: Darryl Francis Zanuck (5. syyskuuta 1902 – 22. joulukuuta 1979) oli Oscar-palkittu yhdysvaltalainen tuottaja, näyttelijä, ohjaaja ja käsikirjoittaja.


title: Darryl F. Zanuck

text: Zanuck syntyi Nebraskan osavaltiossa, mutta muutti 6-vuotiaana äitinsä kanssa Los Angelesiin. Jo 8-vuotiaana hän esiintyi ensimmäisessä elokuvassaan, tosin vain extran roolissa. Hänen isänsä ei kuitenkaan ollut mielissään poikansa näyttelijäinnostuksesta, vaan kutsui tämän takaisin kotiin Nebraskaan. Vuonna 1917 Zanuck liittyi Yhdysvaltain armeijaan ja palveli muutaman vuoden ajan Ranskassa. Yhdysvaltoihin palattuaan hän päätti koettaa kykyjään käsikirjoittamisen parissa. Hän saikin myytyä muutamia käsikirjoituksiaan eri elokuvayhtiöille. Vuonna 1924 Zanuck sai vakituisen paikan Warner Bros.-yhtiöstä. Hän siirtyi ensin hallintopuolelle ja kohosi lopulta yhtiön tuotantopuolen johtoon vuonna 1931.


title: Darryl F. Zanuck

text: Kahta vuotta myöhemmin Zanuck kuitenkin jätti yhtiön työskennelläkseen sen sijaan Twentieth Century Pictures-yhtiölle. Vuonna 1935 hän kumppaneineen osti Fox-yhtiön ja liitti sen yhteen vanhan yhtiönsä kanssa. Tästä muodostuneelle uudelle yhtiölle annettiin nimeksi 20th Century Fox. Zanuck toimi sen varapääjohtajana. Toisen maailmansodan aikaan hän otti vapaata yhtiöstä ja palveli jälleen armeijassa. 1950-luvulla hän vetäytyi yhtiöstä tuottaakseen itsenäisesti elokuvia Euroopassa. Zanuck palasi kuitenkin jo vuonna 1962 takaisin yhtiön johtoon. Hän myös nimitti poikansa Richard D. Zanuckin tuotannon johtajaksi, mikä osoittautui virheeksi, sillä vuonna 1971 hänen poikansa yhdessä yhtiön johtokunnan kanssa pakotti Zanuckin eroamaan virastaan.


title: Darryl F. Zanuck

text: Zanuck kuoli keuhkokuumeeseen vuonna 1979. Hänet on haudattu Kaliforniaan. Hänellä on lisäksi tähti Hollywood Walk of Famella.


title: GMC

text: GMC (alun perin GMC Truck) on yhdysvaltalaisen General Motors -konsernin automerkki. Se valmistaa maasto-, lava-, paketti- ja kuorma-autoja. Aiemmin yhtiö on myös valmistanut linja-autoja.


title: GMC

text: Myös GMC on kärsinyt korkeista polttoainehinnoista, sillä merkin jättiläismäiset autot ovat suurikulutuksisia. GMC:n uudet mallit on usein varustettu myös lisätyillä hybridimoottoreilla, jotta ne täyttäisivät monien osavaltioiden tiukat päästörajoitukset.


title: Stadion (Olympia)

text: Stadion () on antiikin aikainen stadion Olympiassa Kreikassa. Se oli Olympian kisojen päätapahtumapaikka, sillä siellä järjestettiin kaikki lajit Hippodromilla järjestettyjä hevosurheilulajeja lukuun ottamatta. Stadionin jäänteet sijaitsevat Olympian arkeologisella alueella Archaía Olympían kunnassa Zeuksen pyhäkköalueen itäpuolella.


title: Stadion (Olympia)

text: Stadionia siirrettiin ja laajennettiin usein sen historian aikana pyhäkköalueen ja kisojen laajetessa. Alkujaan stadion sijaitsi Olympian pyhäkköalueen sisällä. Hiljalleen stadionia siirrettiin itään, kunnes se saavutti nykyisen sijaintipaikkansa 400- tai viimeistään 300-luvulla eaa.


title: Stadion (Olympia)

text: Olympian stadionilla järjestettiin sekä Zeuksen kunniaksi järjestetyt, miehille tarkoitetut Olympian kisat että Heran kunniaksi järjestetyt, naisille tarkoitetut Heraian kisat. Olympian kisojen lajeista stadionilla järjestettiin juoksulajit (stadion, diaulos, dolikhos ja hoplitodromos), pituushyppy, keihään- ja kiekonheitto, paini, nyrkkeily sekä pankration.


title: Stadion (Olympia)

text: Stadion kehittyi alun perin Olympian kisojen alkuvaiheessa vuoden 776 eaa. jälkeen, ja muodostui tuossa vaiheessa yksinkertaisesta, tasaiselle paikalle tehdystä juoksuradasta. Se sijaitsi Olympian temenos-alueen eli "Altiksen" sisäpuolella lähellä Pelopeionia ja Zeuksen alttaria. Rata sai alkunsa näiden itäpuolelta ja suuntautui siitä itään. Yleisö saattoi seurata tapahtumia Kroniosvuoren rinteiltä.


title: Stadion (Olympia)

text: Ensimmäinen varsinainen stadion (Stadion I) rakennettiin arkaaisella kaudella 500-luvun eaa. puolessa välissä, kun pyhäkköalueen sisälle Kroniosvuoren eteläpuolelle tasoitettiin laajempi alue urheilukisoja varten. Stadionin länsipää sijaitsi edelleen Zeuksen alttarilla, ja stadion kulki siitä itään ohi aarrekammioiden rivistön.


title: Stadion (Olympia)

text: 500-luvun eaa. lopulla tai 400-luvun eaa. alkupuolella stadionia siirrettiin ensimmäistä kertaa idemmäksi. Nyt stadion (Stadion II) ulottui jo aarrekammioiden rivistön ohi pidemmälle itään. Tällöin stadionin etelälaitaan rakennettiin katsomoksi noin kolme metriä korkea penger, kun taas pohjoislaidalla katsomona toimi edelleen luonnollinen vuorenrinne.


title: Stadion (Olympia)

text: Toisen kerran stadionia (Stadion III) siirrettiin vielä 400-luvun eaa. aikana tai viimeistään 300-luvun eaa. puolessa välissä 82 metriä idemmäksi ja seitsemän metriä pohjoisemmaksi niin, että se sijaitsi lopulta nykyisellä paikallaan pyhäkköalueen rajojen ulkopuolella. Katsomoa laajennettiin useaan otteeseen keinotekoisella pengerryksellä yhä suuremmaksi. 300-luvun eaa. puolessa välissä rakennettu Kaikuhalli erotti stadionalueen lopullisesti pyhäkköalueesta. Samalla kisojen luonteen voidaan nähdä muuttuneen puhtaasti uskonnollisesta tapahtumasta enemmän maalliseksi urheilutapahtumaksi. Stadionia muokattiin ja kunnostettiin vielä roomalaisella ajalla.


title: Stadion (Olympia)

text: Stadion löydettiin Olympian järjestelmällisten arkeologisten kaivausten alkuvaiheessa 1800-luvulla. Se kaivettiin kokonaan esiin vuosina 1952–1956 ja kunnostettiin tämän jälkeen nykyiseen asuunsa. Vuonna 2004 Olympian stadionilla käytiin Ateenan olympialaisten kuulantyöntökisa.


title: Stadion (Olympia)

text: Stadionin historiasta johtuen tässä kuvataan sen rakennelmat pääosin sellaisena, kuin se oli kisojen loppuvaiheessa ja sijaitsi nykyisellä paikallaan.


title: Stadion (Olympia)

text: Stadion muodostui suorakulmaisesta urheilukentästä, joka oli rakennettu suunnilleen itä-länsisuunnassa, sekä sen jokaiselle neljälle sivustalle rakennetusta katsomopenkereestä. Hiekalla päällystetyn urheilukentän pituus on noin 215 metriä ja leveys noin 30 metriä. Kentässä on sen länsipäässä kivinen lähtöviiva ja itäpäässä vastaavasti kivinen maaliviiva. Juoksuradan pituus eli etäisyys lähtöviivasta maaliviivan on 192,27 metriä eli 600 jalkaa. Tämä muodosti stadionjuoksun juoksumatkan ja stadioninmitan. Varhaisemmassa stadionissa etäisyys oli ollut noin 186 metriä.


title: Stadion (Olympia)

text: Stadionin katsomoon mahtui laajimmassa vaiheessa arviolta 40 000–45 000 katsojaa. Katsomossa ei kuitenkaan ollut missään vaiheessa kiinteitä istuimia suurimmalle osalle katsojia, vaan yleisö istui maassa. Tärkeille virkamiehille oli kiviset istuimet. Roomalaisena aikana katsomossa saattoi olla puisia penkkejä. Eteläisen katsomorinteen puolessa välissä sijaitsi kivinen koroke, "eksedra", jolla kisojen tuomarit ("hellanodikai") istuivat. Tätä vastapäätä, pohjoisen rinteen keskellä, oli Demeter Khamynen marmorinen alttari. Tämän papitar oli ainoa naimisissa ollut nainen, joka sai katsoa miesten kisoja, ja papittaren istuin oli alttarin yhteydessä. Nykymuodossaan alttari oli rakennettu 100-luvulla jaa.


title: Stadion (Olympia)

text: Stadionille johti muulta pyhäkköalueelta Kaikuhallin pohjoispuolelta stadionin lounaiskulmassa ollut kivinen holvattu, kapea käytävä ("Krypte"), jonka pituus oli 32 metriä. Se rakennettiin 200-luvun lopulla eaa. ja se toimi ainakin urheilijoiden sisäänkäyntinä. Roomalaisella ajalla sen länsipäähän rakennettiin monumentaalisisäänkäynti.


title: Stadion (Olympia)

text: Urheilukenttää kiersi reunakiveys sekä kivestä tehty ojitus ja viemäröinti sadevettä varten. Varhaisemman stadionin kaivot, joiden päälle stadion myöhemmin siirrettiin, oli otettu votiivilahjakuopiksi, sillä löydöistä päätellen niihin oli heitelty suuri määrä erilaisia votiiviesineitä.


title: Eveliina Kurki

text: Eveliina Kurki on suomalainen viihdeartisti ja laulaja. Hän tuli suuren yleisön tietoisuuteen MTV3:n järjestämän Kiitorata-ohjelman finaalissa vuonna 1995. Eräitä hänen tunnetuimpia kappaleitaan ovat '"Kesäkissa" ja "Sä osaat sillälailla peppua vemputtaa".


title: Coimbra-ryhmä

text: Coimbra-ryhmä on vuonna 1985 perustettu eräiden merkittävän aseman saavuttaneiden eurooppalaisten yliopistojen muodostama verkosto, jossa on nykyään 38 jäsentä 23 maasta. Suomalaisista yliopistoista ryhmään kuuluvat Turun yliopisto ja Åbo Akademi. Ryhmä on nimetty siihen kuuluvan portugalilaisen Coimbran yliopiston mukaan.


title: Coimbra-ryhmä

text: Coimbra-ryhmään kuuluivat vuonna 2016 seuraavat 39 yliopistoa:


title: Coimbra-ryhmä

text: Alankomaat


title: Coimbra-ryhmä

text: Belgia


title: Coimbra-ryhmä

text: Britannia


title: Coimbra-ryhmä

text: Espanja


title: Coimbra-ryhmä

text: Irlanti


title: Coimbra-ryhmä

text: Italia


title: Coimbra-ryhmä

text: Itävalta


title: Coimbra-ryhmä

text: Liettua


title: Coimbra-ryhmä

text: Norja


title: Coimbra-ryhmä

text: Portugali


title: Coimbra-ryhmä

text: Puola


title: Coimbra-ryhmä

text: Ranska


title: Coimbra-ryhmä

text: Romania


title: Coimbra-ryhmä

text: Ruotsi


title: Coimbra-ryhmä

text: Saksa


title: Coimbra-ryhmä

text: Suomi


title: Coimbra-ryhmä

text: Sveitsi


title: Coimbra-ryhmä

text: Tanska


title: Coimbra-ryhmä

text: Tšekki


title: Coimbra-ryhmä

text: Turkki


title: Coimbra-ryhmä

text: Unkari


title: Coimbra-ryhmä

text: Venäjä


title: Coimbra-ryhmä

text: Viro


title: Spaceballs (demoryhmä)

text:
Spaceballs on yksi demoskenen tunnetuimpia ryhmiä. Se on erityisen tunnettu 1990-luvun alun Amigalle tuotetuista demoistaan, jotka voittivat palkintoja kansainvälisillä demopartyilla. Ryhmä on peräisin Haldenista Norjasta. Se perustettiin jo vuonna 1989 ja on Norjan vanhin edelleen toimiva demoryhmä.
Ryhmän perusti teini-ikäinen tietokoneharrastaja, joka demoskenessä esiintyi nimellä "Dark Helmet".
Ryhmään liittyi pian ohjelmoijaksi "Lone Starr", josta tuli eräs demoskenen tunnetuimpia Amiga-ohjelmoijia. Hän ohjelmoi muun muassa kaksi demoa, joista Spaceballs muistetaan parhaiten: "State of the Art" ja "9 Fingers". Näissä demoissa tanssivat naishahmot oli synkronisoitu korkealaatuiseen musiikkiin. Useimmat muistakin Spaceballsin jäsenistä olivat ottaneet nimimerkkinsä Avaruusboltsit-elokuvan hahmojen mukaan.


title: Spaceballs (demoryhmä)

text: "Lone Starr" ja "Dark Helmet" herättivät huomiota nuorella iällään ja ohjelmointitaidoillaan, mutta lopulta he ravisuttivat demoskeneä hylkäämällä vanhat koulukunnan demoefektit.


title: Spaceballs (demoryhmä)

text: Spaceballsin toiminta hiljeni alkuaikojen menestyksen jälkeen monien jäsenten siirryttyä peliteollisuuden palvelukseen, mutta vuonna 1997 jäsenet "Slummy" ja "Yoghurt" aloittivat toiminnan uudelleen.


title: Fritz Remmler

text: Friedrich Wilhem (Fritz) Remmler (1881, myös 28. maaliskuuta 1888 tai 1890 mainitaan, Tammisaari – 18. lokakuuta 1972 Kanada) oli saksalainen eläintieteilijä ja Suomessa sotien välisenä aikana ja jatkosodan aikana toiminut Gestapon vakooja.


title: Fritz Remmler

text: Fritz Remmler syntyi Saksan suurlähetystön henkilökuntaan kuuluneeseen perheeseen(hänen isänsä oli vuori-insinööri ja työskenteli ainakin Laatokan-Karjalassa), siten Suomessa syntynyt Remmler kävi koulunsa ja suoritti opintonsa Suomessa valmistuen 1914 filosofian kandidaatiksi pääaineenaan biologia. Remmler lähti heti tämän jälkeen Saksaan suorittamaan asevelvollisuuttaan ja toimi sitten tiedustelu-upseerina. Remmler soluttautui Saksassa koulutettavien suomalaisten jääkärien joukkoon ja raportoi heidän mielipiteistään ja luotettavuudestaan. Hän oli myös mukana salakuljettamassa aseita Suomeen ja suoritti tiedustelutehtäviä Ruotsissa Saksan laivaston laskuun.


title: Fritz Remmler

text: Suomen sisällissodan jälkeen Ruotsin kuninkaan hovihankkijana esiintynyt tohtori Remmler perusti "Suvenniemen Eläintieteellisen aseman" Syrjälän tilalle lähelle Kajaania. Aseman toimisto sijaitsi Kajaanissa Linnakadulla. Remmler kierteli Suomen rajaseuduilla kuvaamassa luontofilmejä ja haastatteli samalla rajaseuduilla eläviä metsästäjiä. Remmler välitti kuitenkin koko ajan tietoa Saksaan Suomen tilanteesta sekä olosuhteista Suomen ja Neuvostoliiton välisillä raja-alueilla. Myös hänen suomalainen vaimonsa Irma oli mukana tässä toiminnassa.


title: Fritz Remmler

text: Remmler kuljetti myös saksalaisia vieraita retkillä eri puolilla Itä- ja Pohjois-Suomea. Näiden retkien tarkoituksena oli sotilaallinen tiedustelu ja muun muassa sopivien paikkojen etsintä lentokentille, mutta ne naamioitiin eläinten hankinta- ja kalastusmatkoiksi sekä matkailukohteiden etsimiseksi. Tämä tiedustelutoiminta lisääntyi erityisesti 1930-luvulla Hitlerin noustua valtaan.


title: Fritz Remmler

text: Eläintieteelliseltä asemalta toimitettiin kyllä arktisten alueiden eläimiä eläintarhoihin ja siirtoistutuksiin muualle. Remmler tutki, sopivatko hirvet kantojuhdiksi metsissä liikkuville joukoille. Hän pyydysti myös haukkoja, koulutti niitä metsästyskäyttöön ja myi ne hyvällä hinnalla Keski-Eurooppaan. Remmler osti kotkia, jotka hän koulutti metsästämään muun muassa susia. Vuonna 1939 Berliinissä järjestettiin metsästysmessut ja Remmler vei sinne pari avustajaansa jotka esiintyivät sitten näyttelyssä hevosilla ratsastavina, turkiksiin pukeutuneina "tyypillisinä suomalaisina haukkametsästäjinä". Nämä poistettiin kuitenkin kiireen vilkkaa näyttelystä Herman Göringin esittämän kritiikin jälkeen. Remmler tunsi Göringin entuudestaan sillä hän oli ollut opettamassa haukalla metsästystä Göringille.


title: Fritz Remmler

text: Etsivä keskuspoliisi oli kuitenkin selvillä Remmlerin toiminnasta ja heti talvisodan alettua hänet pidätettiin ei-toivottuna henkilönä ja karkotettiin 16. joulukuuta 1939 Suomesta. Remmler siirtyi Tukholmaan talvisodan ajaksi, mutta jatkosodan lähestyessä hän pääsi taas palaamaan Suomeen. Remmler asui nyt Rovaniemellä ja poistui Suomesta vasta syksyllä 1944 perääntyvien saksalaisjoukkojen mukana suunnaten kulkunsa Saksaan.


title: Fritz Remmler

text: Remmlerillä oli ainakin kaksi poikaa, Orvar ja Ingmar. Hän muutti perheineen 1950-luvun alussa Kanadaan, kun amerikkalainen General Motors-yhtiö nimitti hänet riistapäälliköksi siellä omistamilleen alueille. Täällä hän jatkoi kotkilla metsästystä, ja saalisti lähinnä kettuja, kojootteja, lumikenkäjäniksiä ja fasaaneja. Hänet on haudattu Stevensvilleen.


title: Buleuterion

text: Buleuterion (myös "bouleutērion", ) oli rakennus, jossa kaupunkilaisten neuvosto eli "bule" kokoontui antiikin Kreikassa. Buleuterioneista on monia löydettyjä arkeologisia esimerkkejä Kreikassa ja sen lähialueilla.


title: Buleuterion

text: Tunnettuja buleuterioneita ovat muun muassa Ateenassa ja Olympiassa sijaitsevat rauniorakennukset. Ateenan Buleuterion, jossa kokoontui kaupungin 500-miehinen neuvosto, sijaitsi Agoralla. Olympian Buleuterionissa tehtiin Olympian kisojen hallinnointi ja se oli rakennettu varhaisten kreikkalaisten temppelien tavoin. Kummassakin rakennuksessa oli istumapaikkoja päällekkäisissä riveissä.


title: Martti Pihkala

text: Martti Aleksander Pihkala (vuoteen 1906 Gummerus, ) oli kansanedustaja, joka tuli tunnetuksi 1920- ja 1930-luvulla lakkojen murtamiseen keskittyneen Vientirauha-yhtymän eli ”Pihkalan kaartin” johtajana.


title: Martti Pihkala

text: Keskikoulun suoritettuaan Pihkala valmistui kansakoulunopettajaksi Jyväskylän seminaarista 1903. Hän toimi tämän jälkeen opettajana Jyväskylän kuuromykkäin koulussa vuosina 1904–1920. Pihkala oli mukana jääkärivärväyksessä ja vuonna 1917 hän yhdessä veljensä Lauri ”Tahko” Pihkalan kiersi Keski-Suomea ja Etelä-Pohjanmaata propagoimassa suojeluskuntien perustamisen puolesta.


title: Martti Pihkala

text: Vuonna 1918 Pihkala julkaisi kirjan "Minkälainen Suomi meidän on luotava?" Kirjassaan hän piti kulttuurin suurimpana vihollisena nautinnonhimon yliotetta elämässä suvun jatkuvuuden tavoitteen sijaan. Hän kannatti pakkosterilointeja ja paheellista elämää viettäneiden eristämistä yhteiskunnasta keinona jalostaa suomalaista rotua. Pihkala asetti yhteiskuntaluokkien välisen harmonian vastapainoksi moraaliselle rappiolle ja sosialismille.


title: Martti Pihkala

text: Suomen sisällissodan jälkeen, kun erityisesti kommunistien toiminta pääsi käyntiin ja lakkojen määrä lisääntyi, työnantajajärjestöt päättivät vuonna 1920 perustaa erityisen lakkojen murtamiseen keskittyneen organisaation. Tämän Vientirauha-nimisen järjestön johtoon tuli Martti Pihkala. Järjestöllä oli listoillaan lakonmurtajia, joita voitiin tarvittaessa lähettää lakkoja murtamaan. Erityisesti Etelä-Pohjanmaalla Pihkalan organisaatio oli hyvin vahva ja siellä muun muassa Vihtori Kosola toimi Vientirauhan asiamiehenä. Tunnetuin Vientirauhan murtamista lakoista oli vuonna 1928 alkanut vuoden kestänyt satamalakko.


title: Martti Pihkala

text: Pihkala oli aktiivisesti mukana myös Lapuan liikkeen toiminnassa ja hänet valittiin kokoomuksen kansanedustajaksi syksyllä 1930. Lapuan liikkeen toiminnan päätyttyä 1932 Mäntsälän kapinaan Pihkala liittyi liikkeen tilalle perustettuun Isänmaalliseen kansanliikkeeseen (IKL). Vuoden 1933 eduskuntavaaleissa IKL:n ja Kokoomuksen yhteistyötä kannattanut Pihkala jäi kuitenkin valitsematta.


title: Martti Pihkala

text: Seuraavien vuosien aikana Pihkala vieraantui kuitenkin IKL:stä, koska puolue kansankokonaisuuden nimissä koetti lähestyä työväestöä muun muassa perustamalla oman ammattijärjestön ja tuomitsemalla lakonmurtamisen. Tämän vuoksi Pihkala erosi itse IKL:stä ja erotti Vihtori Kosolan Vientirauhan asiamiehen tehtävästä.


title: Martti Pihkala

text: Vientirauhan toiminta päättyi lopullisesti vuonna 1940 talvisodan aikana työnantaja- ja työntekijäjärjestöjen välillä solmittuun tammikuun kihlaukseen. Viimeinen Pihkalan yritys vaikuttaa Suomen politiikkaan tapahtui syksyllä 1944, kun hän ilman viranomaisten lupaa levitti entisen presidentin P. E. Svinhufvudin kanssa yhdessä tekemäänsä kirjaa "Pehr Evind Svinhufvud: Testamentti kansalleni". Tässä kirjassa vaadittiin, että Suomi pysyisi sodassa Saksan rinnalla loppuun saakka ja tuomittiin kaikki erillisrauhapyrkimykset.


title: Martti Pihkala

text: Suomen katkaistua suhteensa Saksaan syyskuussa 1944 Pihkala pidätettiin, sillä Svinhufvud-kirjan levittämisen katsottiin haittaavan Suomen rauhantekoa. Hänet asetettiin kotiarestiin kolmeksi vuodeksi Helsingin maalaiskunnan Rekolassa omistamalleen maatilalle. Viimeiset vuotensa Pihkala vietti syrjässä politiikasta viljellen maatilaansa.


title: Martti Pihkala

text: Martti Pihkala kuuluu pappis- ja sivistyssukuna tunnettuun Gummerus-sukuun. Hänen vanhempansa olivat valtiopäiväedustajana toiminut Pihtiputaan rovasti Aleksander Gummerus ja Alma Maria Nordlund. Martti Pihkalan veljiä olivat Tampereen piispa Jaakko Gummerus sekä professorit Lauri ”Tahko” Pihkala ja Rurik Pihkala. Pihkalan poika oli maatalouspolitiikan professori K. U. Pihkala. Hän on myös piispa Juha Pihkalan isoisä.


title: Martti Pihkala

text: Gummerus-kustantamon perustaja Kaarle Jaakko Gummerus oli Martti Pihkalan setä.


title: Jim Bechtel

text: James "Jim" Bechtel on yhdysvaltalainen puuvillafarmari ja pokerinpelaaja. Bechtel on vuoden 1993 World Series of Pokerin (WSOP) pääturnauksen voittaja.


title: Jim Bechtel

text: Bechtel oli lähellä voittaa ensimmäisen WSOP-rannekkeensa jo vuonna 1979 , jolloin hän sijoittui toiseksi Perry Greenin jälkeen 1 500 dollarin no limit texas hold'em -turnauksessa. Vuonna 1988 hän oli pääturnauksen finaalipöydän kuudes ja ansaitsi 49 000 dollaria.


title: Jim Bechtel

text: Vuonna 1993 WSOP:n pääturnauksessa Bechtel oli finaalipöydän alkaessa toisena 631 000 dollarin pelimerkeillä. Pelin aikana hän pudotti vuoden 1990 mestarin Mansour Matloubin sekä John Bonettin ennen kuin kukisti pienellä määrällä pelimerkkejä pelanneen Glenn Cozenin kaksinpelin kolmannessa kädessä. Bechtelin J 6 piti Cozenin 7 4 kättä vastaan kun pöytään tuli T 8 3 2 5. Bechtelistä tuli ensimmäinen WSOP:n voittanut amatööripelaaja sitten Hal Fowlerin vuonna 1979. Bechtel ansaitsi voitostaan miljoona dollaria.


title: Jim Bechtel

text: Bechtel on sijoittunut WSOP:n pääturnauksessa rahoille myös vuosina 1986 (11.) ja 1989 (31.). Vuonna 2006 hän oli WSOP:n 50 000 dollarin sisäänoston H.O.R.S.E.-turnauksessa neljäs ansaiten 549 120 dollaria. World Poker Tourilla Bechtel on parhaimmillaan ollut kymmenes (2003 Bellagio Five-Diamond World Poker Classic).


title: Jim Bechtel

text: Bechtelin turnausansiot ylittivät vuoden 2006 lopussa 2,5 miljoonaa dollaria.


title: Mikko Uotinen

text: Mikko Uotinen (27. maaliskuuta 1885, Terijoki – 11. huhtikuuta 1931, Terijoki) oli suomalainen poliitikko, toimittaja ja runoilija, joka elämänsä aikana siirtyi äärivasemmalta äärioikealle poliittisella kartalla.


title: Mikko Uotinen

text: Varakkaaseen kauppiasperheeseen syntynyt Uotinen kävi vain neljä luokkaa Viipurin reaalilyseota, koska ei hyväksynyt pakkovenäjän opiskelua. Uotinen liittyi ensin Terijoen nuorisoseuraan 1898 ja toimi sen puheenjohtajana 1902–1905. Nuorisoseuraliikkeestä hän siirtyi sitten työväenliikkeeseen liittyessään Terijoen työväenyhdistykseen 1903. Innostavana puhujana ja radikaalina tunnettu Uotinen oli jo 19-vuotiaana edustamassa yhdistystä Suomen Sosialidemokraattisen Puolueen ylimääräisessä Helsingin puoluekokouksessa ja marraskuussa 1905 suurlakon jälkeisessä ylimääräisessä Tampereen puoluekokouksessa.


title: Mikko Uotinen

text: Suurlakon jälkeen Uotinen muutti Helsinkiin toimien Työmiehen toimittajana ja SDP:n toimeenpanevan valiokunnan jäsenenä. Uotinen oli tässä vaiheessa radikaali vallankumousromantikko, joka toimi yhteistyössä myös venäläisten vallankumouksellisten kanssa. Vuoden 1906 Viaporin kapinan jälkeen pidetyssä SDP:n Oulun puoluekokouksessa Uotinen otti kuitenkin etäisyyttä näihin ja suhtautui varoen aseelliseen toimintaan yleensä. Kun Uotinen palasi Terijoelle, hän kuitenkin vähitellen etääntyi sosiaalidemokraateista.


title: Mikko Uotinen

text: Vuoden 1906 lopulla Uotinen palasi Terijoelle ja alkoi keskittyä kunnallispoliitikkona paikallisten asioiden hoitamiseen. Hän oli perustamassa ensin Terijoen yhteiskoulua 1907 ja sitten Terijoki-lehteä 1908 toimien sen päätoimittajana 1908–1909. Uotinen oli myös mukana ajamassa Terijoen erottamista omaksi kunnakseen.


title: Mikko Uotinen

text: Kunnallispolitiikasta sai alkunsa myös Uotisen taistelu Terijoen ja muun Kannaksen venäläistymistä vastaan. Pietarin läheisyys oli tuonut varsinkin Terijoen alueelle paljon venäläisiä huvilanomistajia samoin venäläisiä yrityksiä perustettiin ja maatiloja siirtyi venäläisille ostajille. Kun Venäjän ministerineuvosto teki 25. elokuuta 1911 päätöksen Uudenkirkon ja Kivennavan pitäjien erottamisesta Suomesta ja liittämisestä Pietarin kuvernementtiin, Uotinen julkaisi tätä kysymystä käsittelevän "Uhatut pitäjät" -nimisen kirjasen ja keräsi nimiä päätöstä vastustavaan adressiin, joka toimitettiin kuvernöörille.


title: Mikko Uotinen

text: Vuonna 1912 Terijoen kuntakokouksen puheenjohtajana toiminut Uotinen kieltäytyi esittelemästä venäläisen ravintoloitsija Timofejevin anomusta saada anniskeluoikeudet Bellevue-nimiseen ravintolaansa. Uotinen perusteli kieltäytymistään sillä, että yhdenvertaisuuslaki, jonka nojalla kuvernööri oli nämä anniskeluoikeudet Timofejeville myöntänyt, ei ollut syntynyt laillisessa järjestyksessä. Uotinen tuomittiin sakkoihin ja kun hän edelleen kieltäytyi esittelemästä asiaa, Pietarin piirioikeus tuomitsi hänet kahdeksaksi kuukaudeksi vankeuteen Pietarin Krestyn vankilaan.


title: Mikko Uotinen

text: Kun ensimmäinen maailmansota alkoi, Terijoki julistettiin kuuluvaksi Kronstadtin linnoitusalueeseen ja Uotinen karkotettiin tämän alueen ulkopuolella sijaitsevaan Raivolaan. Uotinen osallistui jääkärivärväykseen ja muuhun aktivistien toimintaan. Vuonna 1917 Uotinen ei hyväksynyt sosiaalidemokraattien ja venäläisten sotilaiden välistä yhteistoimintaa ja suhtautui sen vuoksi nihkeästi yhteistyöhön heidän kanssaan. Sisällissodan aikana Uotisen asenne kääntyi jyrkästi punaisia vastaan punaisten itärintaman päällikön Heikki Kaljusen murhattua useita valkoisia vankeja Terijoella. Uotinen onnistui siirtymään valkoisten hallitsemalle alueelle ja osallistui Raudun taisteluihin.


title: Mikko Uotinen

text: Etelä-Kannaksen maanomistuksesta ja väestösuhteista syntyneet jo kauan kyteneet ristiriidat johtivat alueen venäläisväestöön kohdistuneeseen etniseen puhdistukseen keväällä 1918. Valkoisten vallattua alueen saksalainen eversti Eduard Ausfeld nimitti 27. huhtikuuta 1918 Terijoen komendantiksi everstiluutnantti Elfvengrenin, joka valitsi Mikko Uotisen Terijoen vt. poliisipäälliköksi. Komendantti Elfvengren ja Uotinen aloittivat heti alueen venäläisten huvilanomistajien vangitsemiset ja teloitukset. Teloitettujen joukossa olivat venäläisten äänillä Terijoen kuntakokouksen puheenjohtajaksi 1917 valittu kapteeni Mihail Baskin sekä Bellevue-ravintolan omistaja Aksenti Timofejev, jonka kanssa Uotinen oli kiistellyt anniskeluoikeuksista 1912, samoin Terijoen kunnanvaltuuston varapuheenjohtaja valtioneuvos Popov katosi jäljettömiin. Kun Viipurin komendantti, kapteeni K. N. Rantakari saapui viikon kuluttua tarkastusmatkallaan Terijoelle, hän vapautti heti sekä Elfvengrenin että Uotisen tehtävistään. Rantakari luonnehti Uotista ”tehtävään täysin sopimattomaksi henkilöksi”, mutta voi olla mahdollista, että Uotisesta tehtiin vain sopiva syntipukki. Kaikkiaan Terijoen huvila-alueella teloitettiin huhti–kesäkuun 1918 aikana Elfvengrenin ja hänen seuraajansa kapteeni Kai Donnerin toimiessa alueen komendanttina 100–200 venäläistä, mahdollisesti vielä enemmänkin.


title: Mikko Uotinen

text: Sisällissodan jälkeen Uotinen esiintyi jyrkästi venäläisvastaisena monarkian ja Suur-Suomen kannattajana. Vuonna 1919 hän siirtyi Sortavalaan Laatokka-lehden päätoimittajaksi ja oli tässä tehtävässä vuoden verran. Sortavalassa Uotinen osallistui kunnallispolitiikkaan ja suojeluskunnan toimintaan, ja meni myös naimisiin Lahja Hautalan kanssa.


title: Mikko Uotinen

text: Uotinen palasi Terijoelle ja oli mukana vielä vuonna 1923 laulujuhlien järjestelyissä, mutta sen jälkeen hänen otteensa elämästä alkoi herpaantua ja pitkän sairauden jälkeen hän kuoli vain 46-vuotiaana vuonna 1931. Uotiselle pystytettiin muistopatsas vuonna 1937 Terijoelle.


title: Amistad

text: La Amistad () oli 1800-luvulla liikennöinyt espanjalainen orjalaiva.


title: Amistad

text:
"La Amistad" on kuuluisa siitä, kun laivan 53 Afrikasta vangitsemaa afrikkalaista nousi kapinaan kesken kuljetuksen vuonna 1839. Orjat oli tarkoitus myydä laivan saavuttua Yhdysvaltoihin. Tuolloin Yhdysvalloissa oli jo voimassa laki, joka kielsi orjien tuonnin Afrikasta, joten orjat kuljetettiin Kuuban Havannasta Puerto Principeen, valheellisesti Kuubassa syntyneinä orjina.
Orjalaivan sankariksi nousi mies nimeltä Joseph Cinqué, joka oli yksi vangituista. Hän sai vapautetuksi itsensä ja muutaman muun vangitun. He surmasivat laivan kokin ja kapteenin ja lopuksi pakottivat laivan kohti Afrikkaa. Heille uskoteltiin laivan olevan menossa Afrikkaan, ja kapinan jälkeen näin aluksi olikin, mutta laivan navigaattori ja muu henkilökunta käänsivät salaa laivan suunnan, ja kohta he olivatkin purjehtimassa takaisin Yhdysvaltoihin. Kapinalliset eivät kyenneet oivaltamaan tätä, sillä heillä ei ollut kokemusta suurella laivalla purjehtimisesta. Kun laiva saapui New Yorkin edustalle, yhdysvaltalainen sotalaiva havaitsi "La Amistadin" ja otti sen haltuunsa. Vangitut kuljetettiin Connecticutiin, missä heidät oli tarkoitus myydä orjina edelleen eteenpäin. Tästä alkoi monisäikeinen oikeustaistelu heidän omistuksestaan ja oikeuksistaan. Tapahtumasarja sai aikaan myös poliittisen liikkeen orjuuden kieltämiseksi.


title: Amistad

text: Steven Spielberg on ohjannut tapahtumasta elokuvan "Amistad".


title: Brain Damage

text: Brain Damage on dubyhtye, joka on perustettu vuonna 1999 Saint-Étienneissa Ranskassa.


title: Brain Damage

text: maxi


title: Brain Damage

text:
albumit
muut


title: Mystras

text: Mystras () tai "Mistras" (Μιστρᾶς, myös "Mistra") oli bysanttilaisaikainen linnoituskaupunki Moreassa eli Peloponnesoksen niemimaalla Kreikassa lähellä antiikin Spartaa. Se oli keskiajalla Peloponnesoksen merkittävin kaupunki ja linnoitus, ja Bysantin valtakunnan viimeinen tukikohta alueella.


title: Mystras

text: Mystras sijaitsee Taÿ́getos-vuoren jyrkässä pohjoisrinteessä Spártin kunnassa noin kuusi kilometriä länteen Spártin kaupungista, lähellä nykyistä Mystráksen kylää. Nykyään Mystras on raunioitunut arkeologinen kohde. Vuodesta 1989 se on Unescon maailmanperintökohde nimellä "Mystraksen arkeologinen alue". Alueella toimii Mystraksen arkeologinen museo.


title: Mystras

text:
Mystras syntyi Kreikan frankkivallan aikana vuonna 1249, kun Akhaian prinssi Vilhelm II Villehardouin rakennutti sinne palatsinsa sekä linnoituksen. Paikasta tuli Latinalaiseen keisarikuntaan kuuluneen Akhaian ruhtinaskunnan hallinnollinen keskus. Kaupungin alkuperäinen nimi oli "Myzethras" eli "Myzithras" (Μυζηθρᾶς), mikä oli todennäköisesti alueen maat alun perin omistaneen henkilön sukunimi.
Vuonna 1261 latinalaiset luovuttivat Mystraksen ja muita linnoituksia kaakkoisella Peloponnesoksella lunnaina Vilhelm II:sta, joka oli jäänyt Pelagonian taistelussa nikaialaisten vangiksi. Keisari Mikael VIII Palaiologos teki Mystraksesta tämän jälkeen Morean despotaatin pääkaupungin. Mystraksessa hallitsi yleensä Bysantin keisarin poika tai veli. Vilhelm II:n palatsia eli Mystraksen palatsia laajennettiin ja se toimi paitsi despoottien asuinpaikkana ja myös keisareiden toisena asuinpaikkana. Ajan kuluessa Mystras vaurastui, ja linnoituksen ympärille kehittyi suuri kaupunki, sillä lähiseutujen asukkaat hakivat sieltä turvaa slaavien kansainvaelluksilta. Samalla muun muassa antiikin Spartan paikka jäi käytännössä asumattomaksi. Lopulta Mystraksesta tuli Bysantin toiseksi merkittävin kaupunki Konstantinopolin jälkeen, ja siellä oli bysanttilaisella ajalla enimmillään 25 000 asukasta.


title: Mystras

text: Mystras oli myös bysanttilaisen oppineisuuden viimeinen keskus. Uusplatonilainen filosofi Georgios Gemistos Plethon asui kaupungissa kuolemaansa vuonna 1452 asti. Hän perusti sinne filosofisen koulun, johon tuli oppilaita eri puolilta valtakuntaa. Plethon ja muut oppineet vaikuttivat Italian renessanssiin etenkin sen jälkeen, kun monet näistä muuttivat Mystraksen valtauksen jälkeen Firenzeen ja Roomaan. Kaupungissa kukoistivat myös arkkitehtuuri ja taide, mikä näkyy muun muassa sen kirkkojen ja luostareiden seinämaalauksissa.


title: Mystras

text: Bysantin viimeinen keisari Konstantinos XI Palaiologos oli ennen hallitsijaksi tuloaan Morean despootti. Hänet kruunattiin keisariksi Mystraksessa vuonna 1448. Morean viimeinen despootti oli Demetrios Palaiologos. Hänen aikanaan kaupunki antautui osmanien hallitsija Mehmed II:lle vuonna 1460. Vuonna 1464 Sigismondo Malatesta onnistui valloittamaan kaupungin, mutta ei linnoitusta. Venetsialaiset valtasivat kaupungin ja linnan vuonna 1687. Tämän jälkeen kaupunki kukoisti jälleen. Siellä oli noin 40 000 asukasta, mikä on huomattavasti enemmän kuin esimerkiksi nykypäivän Spártin kaupungissa. Mystras oli muun muassa paikallisen silkkiteollisuuden keskus.


title: Mystras

text: Venetsialaiset pitivät Mystrasta vallassaan vuoteen 1715, jolloin se päätyi jälleen osmaneille. Venäläiset polttivat kaupungin vuonna 1770 ja albanialaiset vuonna 1780. Osmanit hallitsivat kaupungissa aina vuonna 1821 alkaneeseen Kreikan vapaussotaan asti. Vapaussodan alettua Mystras oli yksi ensimmäisiä turkkilaisvallan alta vapautettuja linnoituksia. Ibrahim Pasha kuitenkin tuhosi kaupunkia vielä vuonna 1825. Mystras hylättiin vuonna 1834 kuningas kuningas Oton annettua määräyksen Spártin kaupungin perustamisesta antiikin Spartan paikalle.


title: Mystras

text: Mystraksen rauniot liitettiin Unescon maailmanperintöluetteloon vuonna 1989. Alueella on suoritettu kunnostuksia 1950-luvulta lähtien, ja osa sen luostareista ja kirkoista on käytössä.


title: Mystras

text: Mystras muodostaa Kreikassa ainutlaatuisen kokonaisen keskiaikaisen kaupungin raunioalueen linnoineen, palatseineen, kirkkoineen ja luostareineen. Mystraksen alue jakaantuu kolmeen osaan, jotka ovat linna ("Kástro"), ylempi kaupunki ("Chóra") ja alempi kaupunki ("Káto Chóra"). Alempi kaupunki on ympäröity muureilla. Rakennukset ovat pääosin peräisin 1200–1400-luvuilta. Monet kirkoista on koristeltu seinämaalauksin. Arkeologiselta alueelta tehtyjä löytöjä esittelee alueen yhteydessä toimiva Mystraksen arkeologinen museo.


title: Mystras

text: Mystraksen merkittävimpiä rakennuksia ja rakennelmia ovat (numerot viittaavat kaavakuvaan):Mystraksen linna


title: Mystras

text: Mystraksen linna ("Kástro") oli Vilhelm II Villehardouin'n frankkivallan aikana vuonna 1249 rakennuttama. Myöhemmin sitä käyttivät bysanttilaiset ja sitten osmanit. Linna sijaitsee Mystraksen 621 metriä korkean linnavuoren huipulla.


title: Mystras

text: Kaupunginmuurit


title: Mystras

text: Mystraksen kaupunginmuurit rakennettiin myöhäisbysanttilaisella kaudella. Ne ympäröivät linnaa erityisesti sen haavoittuvaiselta luoteis-, pohjois- ja itäpuolelta, ja niitä oli vahvistettu korkeilla, suorakulmionmuotoisilla torneilla. Muureja oli kahdessa tasossa. Ylempi muuri alkaa linnan länsipuolelta ja kiertää sen pohjoispuolella palatsin alueen ja itäpuolella Pantánassan luostarin. Alempi muuri alkaa kaupungin luoteisosassa ja kiertää Vrontóchion luostarin ja seuraa kukkulan rinnettä Perivléptoksen luostarille.


title: Mystras

text: Mystraksen palatsi


title: Mystras

text: Mystraksen palatsi ("Paláti") eli Kantakuzenos- ja Palaiologos-sukujen palatsi on rakennettu 1200- ja 1400-lukujen välisenä aikana. Se on suuri L-kirjaimen muotoinen rakennuskokonaisuus, johon kuuluu useita eri aikoina ja eri tarkoituksiin tehtyjä rakennuksia. Palatsia on kunnostettu pitkään. Se on ainoa bysanttilainen palatsi, joka on säilynyt nykyaikaan kokonaisuudessaan.


title: Mystras

text:
Pyhän Demetrioksen katedraali
Pyhälle Demetriokselle omistettu kirkko oli Mystraksen katedraali ("Mitrópoli" eli "Metropolis"), toisin sanoen piispanistuin. Kirkko edustaa Mystraksen kirkoille tyypillistä sekatyyliä. Alaosassaan se on kolmilaivainen basilika, jossa on nartheks ja kellotorni. Tämä osa rakennettiin 1200-luvulla. Basilikan päällä on risti-neliössä -mallinen kupoleilla varustettu kirkko, joka lisättiin 1400-luvun ensimmäisellä puoliskolla. Basilika on koristeltu seinämaalauksilla, jotka on tehty noin 1270–1280 sekä 1300-luvun alkupuolella, kun taas yläosan maalaukset ovat sen rakentamisajalta 1400-luvulta. Osmanivallan aikana katedraalin viereen rakennettiin kaksikerroksiset rakennukset, jotka toimivat piispan palatsina. Arkeologinen museo toimii nykyisin näissä rakennuksissa.


title: Mystras

text: Evangelístrian kirkko


title: Mystras

text: Evangelístrian kirkko on omistettu Neitsyt Marian ilmestykselle. Kirkko on ristinmuotoinen ja varustettu kupolilla. Se on koristeltu seinämaalauksilla 1400-luvulla.


title: Mystras

text: Hagia Sofian kirkko


title: Mystras

text: Hagia Sofian kirkko eli Pyhälle Viisaudelle omistettu kirkko rakennettiin 1300-luvun puolessa välissä. Kirkko on ristinmuotoinen ja varustettu kupolilla, sivukappeleilla ja kellotornilla. Kirkossa on säilynyt huomattavia seinämaalauksia.


title: Mystras

text: Vrontóchion luostari ja Odigítrian kirkko


title: Mystras

text: Vrontóchion eli Brontokhionin luostarin pääkirkko eli katholikon on Odigítrian (Hodegetrian) kirkko eli Neitsyt Maria ”Tiennäyttäjälle” omistettu kirkko, joka rakennettiin vuonna 1310. Myös se edustaa sekatyyliä, ja siinä on nartheks ja erillisiä kappeleita. Kirkko on koristeltu konstantinopolilaisesta tyylistä vaikutteita saaneilla seinämaalauksilla, jotka ovat noin vuosilta 1312–1322.


title: Mystras

text:
Pantánassan luostari
Pantánassan luostari oli omistettu Neitsyt Marialle ”Kaiken kuningattarelle”. Luostarin katholikon yhdistelee eri tyylejä. Siinä on portiikit ja kellotorni. Luostari on koristeltu seinämaalauksin. Alkuperäisiä noin vuonna 1430 tehtyjä maalauksia on säilynyt yläkerrassa ja kirkossa, kun taas alakerran maalaukset ovat 1700-luvulta. Luostari on edelleen käytössä nunnaluostarina.


title: Mystras

text: Perivléptoksen luostari


title: Mystras

text: Perivléptoksen eli Peribleptoksen luostari oli omistettu ”Arvossapidetylle” Neitsyt Marialle. Sen katholikon on ristinmuotoinen ja siinä on kupoli. Kirkko on koristeltu seinämaalauksin, jotka ovat noin vuosilta 1350–1375.


title: Mystras

text: Pyhien Theodorosten kirkko


title: Mystras

text: Pyhille Theodoroksille omistettu kirkko rakennettiin noin vuosina 1290–1295. Kirkko on kahdeksankulmainen, ja siihen on myöhemmin lisätty kappeleita. Kirkko on koristeltu seinämaalauksilla 1200-luvun lopulla.


title: Mystras

text: Pyhän Nikolaoksen kirkko


title: Mystras

text: Pyhälle Nikolaokselle omistettu kirkko rakennettiin muita kirkkoja myöhemmin, vasta osmanivallan aikana 1600-luvulla. Kirkko on ristinmuotoinen ja varustettu kupolilla ja nartheksilla.


title: Mystras

text: Mystraksen asuintaloissa oli yleensä kahdesta kolmeen kerrosta. Alinta kerrosta käytettiin varastotilana, keittiönä ja eläinsuojana. Ylemmät kerrokset olivat asuinkäytössä. Joissakin taloissa on lisäsiipiä, torneja ja lisärakennuksia. Hienoimmat talot ovat suuria kartanoita. Merkittäviin kartanoihin kuuluvat muun muassa niin kutsutut Frangopuloksen ja Laskariksen talot sekä nimellä Pieni palatsi ("Palatáki") tunnettu talo. Yksityistaloja ei ole juurikaan kunnostettu.


title: Rem Koolhaas

text: Remment Koolhaas (s. 17. marraskuuta 1944 Rotterdam, Alankomaat) on alankomaalainen Pritzker-palkittu arkkitehti, rakennustaiteellinen teoreetikko ja kaupunkisuunnittelija.


title: Rem Koolhaas

text: Koolhaas opiskeli aluksi elokuvakäsikirjoitusta Dutch Film Academyssä, josta siirtyi journalistiksi "Haagse Postiin". Vuonna 1968 hän aloitti arkkitehtuuriopinnot Architectural Association School of Architecturessa Lontoossa. Koolhaas jatkoi vuonna 1972 Cornellin yliopistoon New Yorkiin. Koolhaas on rotterdamilaisen arkkitehtitoimiston Office for Metropolitan Architecturen (OMA) ja sen tutkimuspainotteisen vastineen AMO:n johtaja.


title: Ekstrapyramidaalijärjestelmä

text: Ekstrapyramidaalijärjestelmä on ihmisillä aivoissa sijaitseva keskushermoston osa, joka säätelee ihmisen tiedostomatonta liikkeiden sujuvuutta eli motoriikkaa. Siihen kuuluvat muun muassa tyvitumakkeet eli basaaligangliot. Anatomisesti ekstrapyramidaalijärjestelmä on aivojen motoristen hermojen muodostaman pyramidiradan ulkopuolelle jäävä osa. Ekstrapyramidaalirata kontrolloi lihastonusta ja tasapainoheijasteita. Järjestelmään kuuluu monimutkainen neuronien takaisinkytkentäjärjestelmä. Ei-tahdonalaiseen motoriikkaan kuuluvat myös pikkuaivot, joiden tehtävänä on enemmän liikkeiden koordinaatiota. Ekstrapyramidaaliradat lähtevät tyvitumakkeista ja talamuksesta.


title: Ekstrapyramidaalijärjestelmä

text: Ekstrapyramidaalijärjestelmän häiriöitä kutsutaan usein ekstrapyramidaalioireiksi, joista esimerkkinä parkinsonismi. Parkinsonismi saattaa aiheutua Parkinsonin taudista tai psyykenlääkkeiden sivuvaikutuksista mutta myös psyykkisistä sairauksista, kuten skitsofrenia, kaksisuuntainen mielialahäiriö ja depressio. Häiriöitä aiheuttavat lääkkeet ovat yleensä ihmisen aivoihin vaikuttavia voimakkaita lääkkeitä, esimerkiksi antipsykootteja, Alzheimer-lääkkeitä tai litiumia.


title: Ekstrapyramidaalijärjestelmä

text: Häiriöt ilmenevät esimerkiksi lihasten nykimisenä tahdonvastaisesti ihmisen liikkuessa tai puhuessa tai vaikkapa käsien tärinänä. Häiriön voivat aiheuttaa myös psyykenlääkkeet.


title: Hossan kansallispuisto

text: Hossan kansallispuisto on Suomussalmen kunnan pohjoisosassa, Hossan kylästä länteen sijaitseva erämaa-alue ja kansallispuisto.


title: Hossan kansallispuisto

text: Ennen kansallispuiston perustamista Hossa oli valtion retkeilyalue. Hossassa on paljon järviä ja hyvät kalavedet. Hossassa toimii useita matkailualan yrityksiä. Retkeilyalue perustettiin vuonna 1979, ja sen pinta-ala oli 90 km². Kuten muutkaan Metsähallituksen ylläpitämät retkeilyalueet, Hossa ei ollut varsinainen luonnonsuojelualue. Vaikka Hossa kuuluu Natura 2000 -verkostoon, sen metsistä noin kolmasosa oli Metsähallituksen hakkuiden kohteena. Joulukuussa vuonna 2011 laajat hakkuusuunnitelmat Hossan lounaisosassa herättivät vastustusta alueen matkailuyrittäjien ja luonnonsuojelujärjestöjen keskuudessa.


title: Hossan kansallispuisto

text: Tammikuussa vuonna 2016 Suomussalmen Hossaa, Moilasenvaaraa sekä Kuusamon Julman-Ölkyn aluetta esitettiin nimettäväksi Suomen 100-vuotisjuhlavuoden kansallispuistoksi. Perusteena alueen valintaan olivat muun muassa alueen merkittävyys Suomen itsenäisyyden aikaisessa historiassa, kansallispuiston asema alueen matkailutaloutta piristävänä tekijän ja paikallisten toimijoiden yksimielisyys alueen luonnonsuojelusta.


title: Hossan kansallispuisto

text: Kansallispuisto avattiin 17. kesäkuuta 2017.


title: Hossan kansallispuisto

text: Hossan luonto on monipuolista ja vaihtelevaa. Alueella on paljon pieniä järviä, soita, lyhyitä jokia ja puroja. Kaikkiaan järviä ja lampia on alueella noin 130 kappaletta. Niitä erottavat toisistaan useat harjut. Metsät ovat etupäässä männiköitä: kuusta kasvaa lähinnä vaarojen ylärinteillä. Metsissä kasvaa puolukkaa ja mustikkaa, soilla hillaa. Myös karujen metsien sieniä, kuten herkkutattia, löytää Hossasta.


title: Hossan kansallispuisto

text: Alueella liikkuu paljon poroja ja hirviä. Kaikkia Suomen suurpetoja on myös tavattu Hossassa, näistä karhua useimmin. Lintulajisto on erämaista. Alueella liikkuja kohtaa usein kuukkeleita, metsoja ja laulujoutsenia.


title: Hossan kansallispuisto

text: Hossaan on merkitty retkeilijöiden käyttöön laaja polkuverkosto, kaikkiaan noin 90 kilometriä. Polut kiertelevät alueen harjuilla ja järvien rantamilla. Polut muodostavat useita lenkkejä, jotka on erotettu toisistaan eri värisillä maalimerkeillä puissa. Luontokeskuksen lähellä on kolmen kilometrin mittainen luontopolku, joka esittelee Hossan luontoa, historiaa ja kulttuuria. Hossassa on 4 maastopyöräilyreittiä. Poluista kolme on esteettömiä reittejä, joita voi kulkea pyörätuolilla. Myös UKK-vaellusreitti kulkee Itärajan retkeilyreittiä myöten Hossan läpi ja edelleen Kylmäluomaan.


title: Hossan kansallispuisto

text: Valtatie 5:ltä Perangasta pääsee Hossan alueen lounaiskolkkaan Kukkurin autiotuvan tienoille 9,5 kilometrin mittaista yhdyspolkua pitkin. Retkeilyalueen luoteiskulmasta Somerjärveltä lähtee puolestaan 30 km yhdysreitti Kylmäluoman retkeilyalueelle. Reitillä täytyy ylittää tai kiertää Irnijärvi, jonka ylitse järjestetään myös venekuljetuksia. Hossan kylässä taas on Kuhmoon jatkuvan, 160 km:n pituisen Itärajan retkeilyreitin toinen päätepiste.


title: Hossan kansallispuisto

text: Hossa on myös parhaita vesiretkeilyalueita Suomessa. Alueen järvet soveltuvat hyvin melontaan ja soutamiseen, ja kosket ovat verrattain helppoja.


title: Hossan kansallispuisto

text: Alueelle saapuvia matkailijoita opastaa luontokeskus. Neuvonnan lisäksi keskuksessa on kahvila-ravintola ja aluetta esittelevä näyttely sekä myytävänä matkamuistoja ja joitain peruselintarvikkeita. Keskuksessa toimii myös läheisen Karhunkainalon leirintäalueen vastaanotto, ja siellä myydään kalastus-, metsästys ja moottorikelkkailulupia sekä vuokrataan kämppiä, veneitä, polkupyöriä ja kalastus- ja retkeilyvälineitä.


title: Hossan kansallispuisto

text: Hossan kansallispuistossa on kaikkiaan 14 hirsilaavua ja viisi autiotupaa. Laavujen ja tupien sekä tulentekopaikkojen läheisyydessä saa myös telttailla. Alueella on myös 12 Metsähallituksen vuokrakämppää.


title: Hossan kansallispuisto

text: Hossan tunnetuimpia nähtävyyksiä ovat jääkauden muokkaamien harjumaisemien lisäksi Värikallion 4 000 vuotta vanhat kalliomaalaukset Somerjärven rantakalliossa alueen pohjoisosassa.


title: Hossan kansallispuisto

text: Muita nähtävyyksiä alueella ovat erilaiset poronhoitoon liittyvät rakennelmat kuten vanhat poroerotteluaidat ja pororysät sekä porotallit. Lounatkoskella on vanha, toimintakuntoinen vesimylly. Keihäslammen kohdalla Hossanjärven rannassa on Papinpetäjäksi kutsuttu kuollut mänty, jonka kylkeen tehdyistä merkinnöistä vanhimmat ovat 1750-luvulta.


title: Keijo Komppa

text: Keijo Kalervo Emil Komppa (10. huhtikuuta 1928 Helsinki – 22. kesäkuuta 2009 Helsinki) oli suomalainen näyttelijä. Hän esiintyi televisiosarjassa "Sodan ja rauhan miehet" J. K. Paasikivenä sekä televisiosarjassa "Naapurilähiö". Hän toimi Suomen Kansallisteatterissa 1982–1995 ja sitä ennen monissa muissa teattereissa.


title: Keijo Komppa

text: Komppa valmistui Teatterikoulun korkeakouluosastolta 1967 suoritettuaan ohjaaja-dramaturgitutkinnon.


title: Keijo Komppa

text: Komppa esiintyi jo 1930-luvulla lapsinäyttelijänä, mutta varsinaisesti ura alkoi Helsingin teiniteatterista 1940-luvun lopulla ja Ylioppilasteatterista, jonka johtaja hän oli 1952–1954. 1950-luvulta alkaen hän näytteli elokuvissa ja toimi radioteatterissa ohjaajana ja näyttelijänä, elokuvassa, sittemmin televisiossa ja teki pitkän uransa aikana myös valistusfilmejä ja lyhytelokuvia. Hän lainasi äänensä useihin piirroselokuviin ja esiintyi "Knalli ja sateenvarjo" -radiokuunnelmissa.


title: Keijo Komppa

text: Komppa sai Pro Finlandia -mitalin 1991 ja teatterineuvoksen arvonimen 1997. Hänelle myönnettiin ylimääräinen taiteilijaeläke.


title: Vieno Orre

text: Vieno Anselm Orre (19. marraskuuta 1920 Hanko – 2. kesäkuuta 1984 Turku) oli erityisesti seinämaalauksistaan tunnettu suomalainen taidemaalari. Hän kävi Turun Taideyhdistyksen piirustuskoulun 1947–1950. Ensimmäisen kerran hänen töitään oli esillä 1950. Vuosien varrella hän osallistui lukuisiin yhteisnäyttelyihin kotimaassa ja ulkomailla. Orre toimi Turun piirustuskoulun opettajana 1971–1972 ja rehtorina 1974–1980. Orren maalauksia on monen taidemuseon kokoelmissa.


title: Vieno Orre

text: 1960-luvun alussa Orre voitti Turun kaupungin monumentaalimaalausten kilpailussa mahdollisuuden toteuttaa Pääskyvuoren koulun juhlasaliin 18 metriä pitkä ja puolitoista metriä korkea maalaus "Väri ja rytmi". Yhä paikoillaan oleva teos kuvaa nuoria eri liikuntalajien parissa. Vaikutteita työhönsä Orre sai ruotsalaisen Norrköpingin kaupungin Klingsborgin koulun samantapaisesta maalauksesta, jonka aiheena on juhlakulkue.


title: Sōke

text: Sōke on yleensä perinteensä suurin auktoriteetti, joka päättää oppiarvojen ja sertifikaattien myöntämisestä sekä opetusluvista. Esimerkiksi täyden perimyksen lisenssin (menkyo kaiden) ja opetusluvan myöntäminen on usein vain sōken vallassa. Vaikka puhutaan sukuperimyksestä, ei sōke-linja ole välttämättä samalla sukulaislinja biologisessa merkityksessä. Japanissa aikuisten ihmisten adoptointi oli kulttuurinomaista ja adoptoitu saattoi olla suvun ulkopuoleltakin. Sōke saattoi esimerkiksi adoptoida sukuunsa seuraajakseen jonkun lahjakkaan oppilaan.


title: Jaakko Summanen

text: Jaakko Ilmari Summanen (1. syyskuuta 1922 Nilsiä – 25. lokakuuta 1990 Kuopio) oli suomalainen sotakirjailija.


title: Jaakko Summanen

text: Summanen lähti jatkosotaan vapaaehtoisena vuonna 1942. Kesäkuussa 1944 hän jäi Kannaksen suurhyökkäyksen yhteydessä venäläisten sotavangiksi ja vietti kuukausia vankileirillä, kunnes pääsi marraskuussa takaisin Suomeen. Hän työskenteli 1948 lähtien viisi vuotta myymäläapulaisena Rautavaaralla ja perusti sitten oma kauppansa kotikylälleen Nilsiän Palonurmelle. Hän oli naimisissa Katri Hellin Väätäisen kanssa vuodesta 1949 lähtien.


title: Jaakko Summanen

text: Summasen esikoisromaani oli vuonna 1979 julkaistu omaelämäkerrallinen "Sotavanki", ja seuraavan vuosikymmenen aikana hän kirjoitti vielä seitsemän muutakin sotaromaania.


title: Videopeliklooni

text: Videopeliklooni viittaa videopeleihin, joita pidetään vahvasti matkittuina jostain aiemmasta pelistä. Klooni on usein kielteisessä sävyssä käytetty käsite. Kloonia voidaan pitää idean varastamisena, mutta toisaalta se voi olla myös kunnianosoitus matkitulle pelille.


title: Videopeliklooni

text: Joskus kloonien myötä syntyy uusi lajityyppi, ja jäljitellystä pelistä tulee lajityypin kantamuoto.


title: Videopeliklooni

text: Kloonauksen suosituimpia kohteita ovat olleet varhaiset, yksinkertaiset pelit, joita ei-kaupalliset harrastelijaohjelmoijat ovat pystyneet helposti ”kloonaamaan” omilla tuotoksillaan. Ei-kaupalliset kloonit voivat olla hyvinkin suoria kopioita alkuperäisestä pelistä.


title: George Beverly Shea

text: George Beverly Shea (1. helmikuuta 1909 – 16. huhtikuuta 2013) oli gospel-musiikin alalla vaikuttanut laulaja-lauluntekijä. Hän syntyi Kanadassa, mutta loi työuransa Yhdysvalloissa.


title: George Beverly Shea

text: Shea aloitti laulamisen kirkkokuorossa Ontariossa. Hän julkaisi kymmeniä albumeja, ja vuonna 1978 hän pääsi Gospel Music Hall of Fameen. Hänellä oli lukuisia Grammy-ehdokkuuksia, ja hänelle myönnettiinkin kyseinen palkinto 1966.


title: George Beverly Shea

text: Shea asui vaimonsa Karlenen kanssa Pohjois-Carolinassa. Billy Graham on nimennyt hänet suosikkilaulajakseen.


title: Pedro de Córdoba

text: Pedro de Córdoba (1460–1525) oli dominikaanimunkki, joka laati hartauskirjan intiaaneille.


title: Pedro de Córdoba

text: Vuoden 1510 syyskuussa Hispaniolan saarelle (nyk. Haiti) Espanjasta saapuneet dominikaanit laativat provinsiaalinsa, Pedro de Córdoban johdolla intiaanien käännyttämiseksi ja sivistämiseksi kattavan ohjelman. Ohjelma ilmestyi kirjana Meksikon piispan Juan de Zumárragan rahoittamana vuonna 1544 nimellä "Doctrina Cristiana para instrucción e información de los indios por manera de historia". Teoksen käsikirjoitus oli valmistunut Hispaniolassa ennen vuotta 1525, jolloin Pedro de Córdoba kuoli 38-vuotiaana. Oletetaan dominikaani Domingo de Betanzosin tuoneen käsikirjoituksen kopion Meksikoon vuonna 1526, hänen saapuessaan sinne ensimmäisten dominikaanien johdossa.


title: Pedro de Córdoba

text: Pedro de Córdoba, joka oli vuonna 1512 Espanjassa puolustamassa alaistaan Antonio de Montesinosia tämän Santo Domingossa pitämän, espanjalaisten julmuudet tuomitsevan rohkean saarnan vuoksi, toi Espanjasta palatessaan Santo Domingoon viimeiset tiedot uskonopetuksen merkityksestä ja siihen liittyvistä eriävistä mielipiteistä. Hispaniolan dominikaanit päättivät keskittää kristinopin opettamisen sunnuntai-iltapäivien saarnojen yhteyteen, ja samalla kehitellä menetelmiä intiaanien opettamiseksi. Oletettavasti Bartolomé de las Casas käytti "Doctrina Cristiania" apunaan sunnuntai-iltapäivien saarnoissaan, liityttyään Santo Domingon dominikaaneihin vuonna 1520, oletettavasti dominikaanien provinsaalin Domingo de Betanzosin suostuttelemana.


title: Pedro de Córdoba

text: Pedro de Córdoban ja hänen dominikaaniveljiensä laatiman Doctrina Cristiana on eräs ensimmäisiä Amerikan mantereella julkaistuja teoksia, ja mitä ilmeisimmin ensimmäinen Uudessa Maailmassa kirjoitettu kirja. Teoksen hyväksyivät käyttöönsä kaikki kolme Uudessa Espanjassa toimivaa sääntökuntaa, dominikaanit, fransiskaanit ja augustiinit. Vuonna 1548 ilmestyi Doctrina Cristianan nahuatlinkielinen painos, jota voidaan pitää Uuden Espanjan hengellisen ja henkisen valloituksen todellisena kulmakivenä, ja josta otettiin nopeasti uusia painoksia "doctrinerojen", uskonopettajien käyttöön.


title: Pedro de Córdoba

text: Pedro de Córdoban Doctrina Cristiana perustelee hyvin perusteellisesti, huolellisesti ja kouriintuntuvalla tavalla kirkon opinkappaleita. Alkuperäiseen, dominikaanien Hispaniolassa käyttämään tekstiin, tehtiin sen Meksikossa julkaistuun painokseen joitakin välttämättömiä muutoksia. Meksikolaisille, jotka pitivät aurinkoa jumalanaan, oli selvitettävä auringon todellinen luonne. Että aurinko ja kuu olivat vain kappaleita, jotka liikkuivat maapallon ympärillä, saaden aikaan vuorokaudenaikojen vaihtelut.


title: Thomas C. Jerdon

text: Thomas Claverhill Jerdon (1811 – 1872 Norwood) oli englantilainen luonnontieteilijä: lääkäri sekä eläin- ja kasvitieteilijä.


title: Thomas C. Jerdon

text: Jerdon opiskeli Edinburghin yliopistossa. Hän sai apulaiskirurgin viran Itä-Intian komppaniassa Intiassa, ja myöhemmin pääkirurgin viran Madrasin alueella.


title: Thomas C. Jerdon

text: Hän alkoi kerätä lintuja kohta saavuttuaan Intiaan, ja lähetti kokoelmansa William Jardinelle määritettäväksi, mutta kun lähetys lopulta saapui Jardinelle Skotlantiin, olivat koit tuhonneet kokoelman. Sen jälkeen Jerdon luotti omiin määrityksiinsä, ja julkaisi "Madras Journal of Literature and Science" julkaisussa luettelonsa Intian linnuista "A Catalogue of the Birds of the Indian Peninsula" vuosina 1839–1840. Luettelo käsitti 420 lajia eli lähes kaksi kertaa niin monta kuin aikaisemmin W. H. Sykesin julkaisema lista.


title: Thomas C. Jerdon

text: 1852 hänet promovoitiin kirurgiksi ja hän sai siirron 4. kevyeen ratsuväkiosastoon, joka majaili Intian keskiosissa. Jerdon palveli Narmadassa ja Saugorissa vuoden 1857 kapinan aikana. Rauhan palattua hän matkusti Darjeelingiin. Myöhemmin hänet siirrettiin Intian kuvernementtiin, missä hän sai rauhassa kirjoittaa käsikirjoituksensa Intian selkärankaisista. 1868 julkaistiin osat linnuista ja nisäkkäistä, ja matelijoita käsittelevä käsikirjoitus lähti kustantajalle. 28. helmikuuta 1868 hän erosi palveluksesta ja matkusti lomalle Assamiin. Toukokuussa 1868 hän palasi Englantiin. Hänen kuoltuaan koevedokset matelijoista vedettiin pois. 1874 Sotheby's, Wilkinson ja Hodge huutokauppasivat useita näistä koevedoksista ja niiden mukana Jerdonin alkuperäisiä maalauksia matelijoista.


title: Thomas C. Jerdon

text: Jerdonin päätyö oli "The Birds of India" (1862–1864), missä hän esittelee yli 1 000 lajia kahdessa osassa, joista toinen osa oli vielä jaettu kahteen niteeseen. Tämä työ oli omistettu lordi Canningille ja lordi Elginille, jotka avustivat epävarmassa julkaisuhankkeessa. Hän kirjoitti myös teokset "Illustrations of Indian Ornithology" (1844), "The Game Birds and Wildfowl of India" (1864) ja "Mammals of India" (1874). Jerdon oli laajasti kiinnostunut luonnosta, ja hänen kirjoituksensa käsittelivät niin kasveja, muurahaisia, sammakkoeläimiä, matelijoita, lintuja kuin nisäkkäitä.


title: Thomas C. Jerdon

text: Jerdon kuvaili ja nimesi suuren määrän lintuja, muun muassa kenttäkerttusen.


title: Fushigi Yuugi

text: Fushigi Yuugi () on Yuu Watasen 18-osainen manga, josta on tehty myös animeversio. Sarja julkaistiin myös suomeksi vuosina 2007–2008 kustantajanaan Egmont kustannus.


title: Fushigi Yuugi

text: Alun perin Watase teki mangasta kolmentoista kirjan pituisen, mutta sen saaman suuren suosion vuoksi hän piirsi vielä viiden kirjan pituisen jatkon. Erilliseksi sarjaksi Watase kirjoittaa sarjaa "Genbu Kaiden", joka pohjautuu Genbun neidon, Takiko Okudan, tarinaan. Tarina on rakenteeltaan samankaltainen kuin Miakan tarina ja Takikon kohtaloa sivutaan myös "Fushigi Yuugissa". Sarja on kesken Watasen huonon terveydentilan vuoksi.


title: Fushigi Yuugi

text: Yhdeksättä luokkaa käyvät ystävykset Miaka Yuuki ja Yui Hongo löytävät kirjaston kielletyltä osastolta "Neljän jumalan maailmankaikkeuden kirja" -nimisen kirjan, joka imaisee heidät keskiaikaista Kiinaa muistuttavaan maailmaan. Siellä he joutuvat ihmiskauppiaiden käsiin, mutta heidät pelastaa komea nuori mies. Pian vain Yui palaa takaisin kirjastoon. Miaka luulee, että Yui on kidnapattu ja epäilee sitä komeaa nuorta miestä. Myöhemmin kuitenkin Miakalle selviää, että hän ei ole syyllinen ja lähtee miehen matkaan. Kun Yui huomaa palanneensa, hän näkee saman kirjan yhä lattialla ja alkaa lukea sitä. Hän huomaakin, että kirjassa kuvaillut tapahtumat ovat aivan samat kuin mitä hänelle ja Miakalle tapahtui, ja on pian taas toisessa maailmassa. Miaka tapaa taas hänet ja Yuin pelastaneen pojan, Tamahomen.


title: Fushigi Yuugi

text: Miakalle selitetään, että legendan mukaan maan ollessa kaaoksessa sinne ilmestyy tyttö toisesta maailmasta, joka kokoaa kaikki Suzakun seitsemän tähteä: Tamahomen, Hotohorin, Nurikon, Chirikon, Tasukin, Mitsukaken ja Chichirin. Palkkioksi Suzakun neito saa kyvyn toteuttaa jokaisen toiveensa. Miaka päättää ryhtyä Suzakun neidoksi. Nakagon mukaan Suzaku hyväksyy kantajakseen vain neitsyyn puhtaan ruumiin ja siksi Nakago yrittää moneen otteeseen raiskata Miakaa, muttei onnistu millään kertaa.


title: Fushigi Yuugi

text: Miaka on ihastunut Tamahomeen, mutta tämä sanoo, ettei välitä Miakasta (vaikka se ei olekaan totta, sillä perheensä vuoksi Tamahome on oppinut kieltäytymään). Lisäksi maan keisari Hotohori pitää Miakasta, mutta Miaka ei hänestä. Romantiikan lisäksi sarjassa käsitellään myös jonkin verran perhesuhteita: Miakan vanhemmat ovat eronneet ja hänen äitinsä painostaa häntä Tokion kovatasoisimpaan lukioon, jonne tyttö ei itse haluaisi mennä.


title: Fushigi Yuugi

text: Mitä pidemmälle tarinassa edetään, sitä surullisemmaksi ja kauheammaksi muuttuu maailma, jossa Nakago, Seiryun tähti, on lähes voittamaton. Kun Suzakun tähdet ovat koossa, pidetään Suzakun kutsumisseremonia. Selviää, että Seiryun tähti, Amiboshi, on esittänyt Chirikoa. Suzakun neito ja tähdet lähtevät etsimään kahden muun maan, Genbun ja Byakkon, Shinzahoja, joilla Suzaku voidaan kutsua. Seiryun väellä on myös sama tavoite ja syntyy sota siitä, kumpi ehtii ensin. Yksi kerrallaan Suzakun tähdet kuolevat.


title: Fushigi Yuugi

text: Todellisessa maailmassa Miakan isoveli Keisuke ja hänen ystävänsä Tetsuya seuraavat tapahtumia kirjaa lukien ja samalla selvittäen sen salaisuuksia ja sitä, miksi sen kääntänyt japanilainen tappoi tyttärensä ja itsensä.


title: Fushigi Yuugi

text: Lopulta Nakago saa varastettua Genbun ja Byakkon Shinzahot Suzakun tähdiltä ja Yui kutsuu Seiryun. Hänen ensimmäinen toiveensa on, että Suzaku häviää eikä anna enää voimia Suzakun tähdille. Hänen toinen toiveensa on palata omaan maailmaansa yhdessä Miakan kanssa. Tamahome kuitenkin joutuu myös nyky-Tokioon pidettyään Miakasta tiukasti kiinni. Myös Nakago ilmestyy Yuin ja Miakan maailmaan Yuille antamansa korvakorun ja Tomon illuusioita luovan simpukan avulla. Yui uskoo Miakaa, kun tämä kertoo Nakagon pettäneen hänet. Käydään lopputaistelu, jossa Suzakun tähdet ovat vielä kerran mukana.


title: Fushigi Yuugi

text:
"Kursiivi: Yuu Watase itse kuvailee näin"
Mitsukake kuolee Kuton ja Konanin välisen sodan uhrina.


title: Wes Bentley

text: Wesley Cook ”Wes” Bentley (s. 4. syyskuuta 1978) Jonesboro, Arkansas, Yhdysvallat) on yhdysvaltalainen näyttelijä. Hän on näytellyt muun muassa elokuvissa "American Beauty", "Ghost Rider – aaveajaja" ja "Nälkäpeli".


title: Wes Bentley

text: Hän näytteli FX-televisiokanavan "American Horror Story" televisiosarjan neljännessä tuotantokaudessa "Freak Show" (2014), viidennen tuotantokauden "Hotel" (2015–2016) ja kuudennen tuotantokauden "Roanoke" (2016) tuotantokausilla.


title: Wes Bentley

text: Bentley syntyi Jonesborossa, Arkansasin osavaltiossa. Bentley varttui Little Rockissa ja myöhemmin Sherwoodissa, Arkansasissa. Hänellä on kolme veljeä, isoveljet Jamey ja Philip sekä pikkuveli Patrick. Hänen vanhempansa isä David Bentley ja äiti Cherie Bentley ovat metodisteja. Valmistuttuaan Sylvan Hills High Schoolista, jossa kävi myös lukion omaa teatterikurssia, hän lähti opiskelemaan New Yorkiin, Juilliard Schooliin, mutta opiskeltuaan vuoden hän jätti opinnot kesken keskittyäkseen näyttelemiseen.


title: Wes Bentley

text:
Lyhytelokuvassa "Serendipity Lane" (1995) hän näytteli ensimmäisen elokuvaroolinsa. Kansainvälistä kuuluisuutta hän sai näyteltyään Ricky Fittsiä menestyselokuvassa "American Beauty" (1999).
Marvel-kustantamon Aaveajaja-supersankarisarjakuviin perustuvassa elokuvassa "Ghost Rider - aaveajaja" (2007) hän näytteli Mustasydämen (Blackheart) roolia. Bentley näytteli vuonna 2012 ensi-iltansa saaneessa "Nälkäpeli"-elokuvasarjan ensimmäisessä osassa "Nälkäpeli".


title: Wes Bentley

text: Lähes vuosikymmenen kestäneiden päihdeongelmien takia Bentleyn lupaava näyttelijänura kärsi ja oli pysähdyksissä, hän teki vain satunnaisia elokuvarooleja. Vuoden 2009 vieroitushoitojen jälkeen hän on tehnyt useita rooleja elokuvissa ja näytellyt televisiosarjassa "American Horror Story".


title: Wes Bentley

text:
Näytelmä "Venus in Fur" (2010) oli Wesin ensimmäinen työ päihdevieroitushoitojen jälkeen, joka toimi myös Bentleyn näyttelijänuran uudelleenrakentajana. Hän esiintyi näytelmässä Nina Arianda kanssa. 13. tammikuuta 2010 ensi-iltansa saanutta näytelmää esitettiin New Yorkissa, Classic Stage Company-teatterissa, joka on Off-Broadway-teatteri.
Vuonna 2010 Wes näytteli Adleman Luskia lännenelokuvassa "Jonah Hex" joka perustuu DC Comicsin antisankariin Jonah Hexiin.
Wes näytteli vuonna 2011 Espanjan sisällissotaan sijoituvassa elokuvassa "There Be Dragons" (2011). Elokuvassa "After the Fall" (2014) Wes näyttelee pääosaroolia Bill Scanionia.


title: Wes Bentley

text: Bentley näyttelee tositarinaan perustuvassa elokuvassa "The Best of Enemies", jonka tuotanto aloitettiin toukokuussa 2017. Elokuva perustuu Osha Gray Davidsonin kirjaan "The Best of Enemies: Race ja Redemption New South". Elokuva kertoo yhdysvaltalaisesta kansalaisoikeusaktivistista Ann Atwaterista sekä C.P Elliksestä.


title: Wes Bentley

text: Vuonna 2018 hän näyttelee yhdysvaltalaisessa modernissa lännensarjassa "Yellowstone".


title: Wes Bentley

text: Bentley oli naimisissa näyttelijä Jennifer Quanz vuodesta 2001 vuoteen 2009, mutta liitto päättyi eroon Bentleyn päihdeongelman takia. Hän avioitui televisiotuottaja Jacqui Swedberg kanssa vuonna 2010. Heillä on poika, Charles, joka on syntynyt loppuvuodesta 2010 ja tytär, Brooklyn, joka on syntynyt vuonna 2014.


title: Wes Bentley

text: Bentley pelaa usein vapaa-ajallaan jalkapalloa ja hän oli nuorena mukana perustamassa lukionsa jalkapallojoukkuetta toimien siinä myös kapteenina.


title: Wes Bentley

text: "American Beauty"-elokuvan tuoman julkisuuden aikoihin vuonna 1999, hänen päihdeongelmat alkoivat. Bentley on kertonut "American Beauty"-elokuvan myötä tulleen yhtäkkisen menestyksen olleen liikaa silloiselle 21-vuotiaalle nuorelle. Bentley pidätettiin vuonna 2008 ja määrättiin "12-askelta" kuntoutukseen, mutta päihteiden käyttö silti jatkui vuoteen 2009 asti. 8. helmikuuta 2010 ilmestyneessä New York Times -lehden artikkelissa hän kertoi vakavasta, noin kymmenen vuotta kestäneestä päihderiippuvuudestaan. Bentley aloitti uuden kuntoutusjakson "12 askelta" -ohjelmalla vuonna 2009.


title: Wes Bentley

text:
Vuonna 2008 menehtynyt näyttelijä Heath Ledger oli Bentleyn hyvä ystävä. He ovat myös näytelleet samassa elokuvassa "Valkoinen sulka" ("The Four Feathers").
Wes Bentley voitti "American Beauty"-elokuvan myötä useamman palkinnon.


title: Ram Vaswani

text: Ram Vaswani on englantilainen pokeriammattilainen. Uransa Vaswani aloitti snookerinpelaajana ennen siirtymistään pokeriin. Hän kuuluu The Hendon Mob -nimellä tunnettuun neljän pokeriammattilaisen ryhmään.


title: Ram Vaswani

text: Lyhyehkön snooker-uransa jälkeen Vaswani alkoi pelata pokeria ja hänestä tuli kotimaansa ensimmäisiä pokerijulkkiksia television "Late Night Poker" -pokeriohjelman myötä. Myöhemmin hänestä tuli ensimmäinen pelaaja, joka on selvinnyt European Poker Tourilla (EPT) finaalipöytään kolmasti. Vaswani on urallaan voittanut useita turnauksia, muun muassa yhden EPT-turnauksen ja yhden World Series of Poker -rannekkeen.


title: Ram Vaswani

text: Vaswani kasvoi Finchleyssa, Lontoossa, jossa alkoi pelata snookeria jo kouluikäisenä. 18-vuotiaana hän aloitti pari vuotta kestäneen ammattilaisuransa. Ura päättyi menestyksistään huolimatta kun Vaswani huomasi viettävänsä enemmän aikaa uhkapeliin kuin harjoittelemiseen ja läpimurto kansainvälisellä tasolla jäi tekemättä. Vaswanin pikkuveli Sunit on menestynyt pelaajana paremmin ja Ram toimii hänen managerinaan.


title: Ram Vaswani

text: Vaswani alkoi pelata korttia 9- tai 10-vuotiaana ja 12-vuotiaana hän järjesti pienillä rahoilla pelatun pokeripelin ystävilleen matkalla Walesiin. Heidän opettajansa kielsi pelaamisen, joten ryhmä päätyi pelaamaan käyttäen karamelleja panoksina. Vaswani on pitkään pitänyt seitsemän kortin avopokeria vahvimpana pelimuotonaan ja hän sai varhaisen pokerioppinsa pelattuaan 100 punnan peliä Victorian kasinolla Edgware Roadilla.


title: Ram Vaswani

text: Vaswani tapasi Joe Beeversin Lutonissa ollessaan lyömässä vetoa vinttikoirista. He järjestivät myöhemmin yhdessä yksityisen pokeripelin. Tällaisessa pelissä he tapasivat Barny ja Ross Boatmanin. Yhdessä nämä neljä muodostivat "The Hendon Mobiksi" kutsutun ryhmän, joka alkoi pelata säännöllisesti Euroopan pokeriturnauksissa. Ensimmäisessä Hendon Mobista julkaistussa artikkelissa Victoria Coren käytti Vaswanista lempinimeä "The Looks" ("hyvännäköinen" tai "komea") viitaten tämän olevan ryhmän ulkonäöltään komein pelaaja. Pian tämän jälkeen Vaswani alkoi käyttää lempinimeä "Crazy Horse" ("hullu hevonen").


title: Ram Vaswani

text: Nic Szeremeta kutsui Vaswanin ja muut Hendon Mobin jäsenet pelaamaan "Late Night Poker" -ohjelmaan. Vaswani pelasi ohjelman kaikilla kuudella tuotantokaudella, toisella kaudella hän selvisi finaaliohjelmaan asti.


title: Ram Vaswani

text: Vaswanin ensimmäinen merkittävä turnausvoitto oli Amsterdamin Master Classic of Pokerissa vuonna 1999 pelattu HFl 5,000 LIDO -turnaus . Tuohon aikaan kyseessä oli Euroopan arvossa pidetyin turnaus. Raswani joutui lainaamaan rahaa Joe Beeversiltä pystyäkseen pelaamaan käteispeleistä itselleen turnauksen osallistumismaksun verran rahaa.


title: Ram Vaswani

text: Vaswani sijoittui WSOP-turnauksessa ensimmäisen kerran rahasijoille vuonna 2001 Erik Seidelin voittamassa 3 000 dollarin no limit texas hold'em -turnauksessa. Seuraavana vuonna hän oli kolmas 2 000 dollarin limiittiturnauksessa ja toinen 2 000 dollarin 1/2 hold 'em - 1/2 seven-card stud -turnauksessa. Vaswani oli kolmas vuonna 2004 3 000 dollarin no limit texas hold'em -turnauksessa.


title: Ram Vaswani

text: Vuonna 2007 Vaswani voitti ensimmäisen WSOP-rannekkeensa. 1 500 dollarin limit hold'em shootout -turnauksen ykköstilasta hän ansaitsi 217 438 dollaria.


title: Ram Vaswani

text: Vaswani on ainoa pelaaja, joka on European Poker Tourilla selvinnyt kolmasti finaalipöytään. EPT:n ensimmäisellä kaudella hän voitti Dublinin turnauksen ja oli toinen Noah Boekenin jälkeen Kööpenhaminan turnauksessa. Toisella kaudella hän oli viides Deauvillen turnauksessa.


title: Ram Vaswani

text: Muita Vaswanin voittamia turnauksia ovat muun muassa:Vaswani oli myös World Heads-Up Poker Championshipin (kaksinpelin MM-kisat) neljännesvälierissä vuonna 2003, toinen 2004 Victor Chandler Poker Cupissa ja finaalipöydässä pot limit hold 'em Gaming Club World Poker Championship -turnauksessa.


title: Ram Vaswani

text: Vuonna 2005 Vaswani oli kakkonen 2005 William Hill Poker Grand Prix -turnauksessa kohdattuaan huonoa onnea voittaja Phil Laakia vastaan.


title: Ram Vaswani

text: Ram Vaswani kirjoittaa artikkeleita The Hendon Mobin nettisivuille. Hän edustaa Full Tilt Poker -nettipokerihuonetta. Tammikuussa 2009 Vaswanin pokeriuran turnausansiot ylittivät 3,2 miljoonaa dollaria.


title: Akhaian ruhtinaskunta

text: Akhaian ruhtinaskunta oli yksi Latinalaisen keisarikunnan vasallivaltioista, jotka perustettiin Bysantin valtakunnan tilalle, kun Konstantinopoli oli vallattu neljännellä ristiretkellä.


title: Akhaian ruhtinaskunta

text: Ristiretkeen osallistunut ritari Vilhelm Champlitte perusti Akhaian vuonna 1205. Siitä tuli Thessalonikan kuningaskunnan vasalli yhdessä Ateenan herttuakunnan kanssa. Akhaiasta tuli Kreikan johtava valtio vuonna 1224, kun Epeiroksen despotaatti valtasi Thessalonikin.


title: Akhaian ruhtinaskunta

text: Akhaia oli melko pieni koostuen vain Peloponnesosin niemimaan, joka tunnettiin ristiretkeläisten keskuudessa nimellä Morea, sisäosista ja muutamasta satamakaupungista. Se oli Epeiroksen ja Venetsian Aigeianmeren aluiden ympäröimä. Se oli kuitenkin varakas valtio ja se auttoi Latinalaista keisarikuntaa bysanttilaista Nikaian keisarikuntaa vastaan.


title: Akhaian ruhtinaskunta

text: Alkujaan Akhaian pääkaupunki oli Andravida. Vilhelm II Villehardouin siirrätti pääkaupungin Mystraan vuonna 1249. Vilhelm II oli runoilija ja trubaduuri. Ruhtinaskunnalla oli oma raha, kirjallinen kulttuuri ja puhutun ranskan muoto. Ruhtinaskunnassa kirjoitettiin myös Morean kronikka, joka antaa merkittävää historiallista tietoa Kreikan ristiretkeläisvaltioista.


title: Akhaian ruhtinaskunta

text: Vilhelm II aloitti vuonna 1255 sodan Venetsian Aigeianmeren alueita vastaan ja vuonna 1259 hän liittoutui Epeiroksen despootin Mikael II Dukaan kanssa Nikaian hallitsijaa Mikael VIII Palaiologosta vastaan. Mikael II hylkäsi Vilhelmin ja tämä vangittiin Pelagonian taistelussa. Kun Mikael VIII oli vallannut Konstantinopolin vuonna 1262 takaisin Vilhelm vapautettiin vaihdossa Moreaan, josta tuli Bysantin despotaatti.


title: Akhaian ruhtinaskunta

text: Vilhelmin jälkeen ruhtinaskunta siirtyi Sisilian Kaarle I:selle, joka oli saanut alueen Latinalaisen keisarikunnan viimeiseltä hallitsijalta siinä toivossa, että Kaarle voisi palauttaa keisarikunnan mahdin. Kaarle ja hänen perillisensä eivät henkilökohtaisesti hallinneet Akhaiassa, mutta he lähettivät rahaa ja sotilaita tukemaan ruhtinaskuntaa taistelussa bysanttilaisia vastaan. Katalonialainen komppania sai Ateenan herttuakunnan haltuunsa vuonna 1311, minkä ansiosta Akhaian alue rauhoittui. Akhaia oli italialaisten aatelisten hallussa runsaan vuosisadan, kunnes bysanttilaisen Morean despootti Tuomas Palaiologos valloitti alueen 1432. Akhaia siirtyi Osmanien valtakunnalle vuonna 1460.


title: Meerssen

text: Meerssen on kunta Limburgin provinssissa, Alankomaiden kaakkoisosassa. Asukkaita kunnassa on 19 776 (1.2.2008) ja pinta-alaa 27,71 neliökilometriä, josta vettä on 0,56 km².


title: Meerssen

text: Meerssenin sopimus allekirjoitettiin täällä vuonna 870.


title: Meerssen

text: Meerssenin asutuskeskukset ja niiden väkiluvut 1. tammikuuta 2005:


title: Oscar Brodney

text: Oscar Brodney (18. helmikuuta 1907 – 12. helmikuuta 2008) oli yhdysvaltalainen elokuvien käsikirjoittaja. Hän syntyi Bostonissa, Massachusettsissa, ja on ollut ehdolla Oscar-palkinnon saajaksi.


title: Oscar Brodney

text: Ennen elokuvauraansa Brodney vaikutti lakialalla.


title: Pulssisuhde

text: Pulssisuhde on yleisesti sähkötekniikan käsite, joka ilmaisee jaksollisten aaltomuotojen puolijaksojen suhteen jaksoon. Pulssisuhdetta käytetään yleensä puhuttaessa pulssileveysmodulaatiosta ja kanttiaallosta, mutta sitä voidaan soveltaa myös muihin aaltomuotoihin, mikäli puolijaksot voidaan erottaa toisistaan esimerkiksi negatiiviseksi ja positiiviseksi puolijaksoksi.


title: Pulssisuhde

text: Pulssisuhde kertoo puolijaksojen suhteen kokonaisjaksoaikaan.


title: Pulssisuhde

text:
Suhde, jolloin signaali on 1
formula_1


title: Pulssisuhde

text: Suhde, jolloin signaali on 0


Pulssisuhde


title: Pulssisuhde

text: Pulssisuhteella tarkoitetaan yleensä arvoa formula_3 eli osuutta ajasta, jonka signaali on "päällä" (tai positiivinen), ellei erikseen puhuta negatiivisesta pulssisuhteesta. Pulssisuhdetta ilmaistaan monesti prosenteissa. Esimerkiksi 50 %:n suhde tarkoittaa yllä, että signaalitaso on puolet jaksosta 1 ja puolet jaksosta 0.


title: Pulssisuhde

text: Pulssisuhteesta käytetään myös seuraavia nimityksiä: hyötyaika, toimintajakso, käyttöjakso, käyttösuhde. "Hyötyaika" on siitä yksikäsitteisempi termi kuin pulssisuhde, että joskus pulssisuhteella tarkoitetaan hyötyajan (engl. "duty cycle") sijaan positiivisen puolijakson suhdetta negatiiviseen puolijaksoon ("formula_4" eli "formula_5", engl. "pulse ratio"). Esimerkiksi pulssisuhde "1 : 1" tarkoittaa hyötyaikaa 50 % ja pulssisuhde "1 : 3" hyötyaikaa 25 %.


title: Pulssisuhde

text: Kertomalla hyötyajan formula_3 tai formula_7 jaksonajalla formula_8 saadaan puolijakson pituus formula_9 tai formula_10.


title: Marie Glory

text: Marie Glory (oik. Raymonde Louise Marcelle Toully, 3. maaliskuuta 1905 Mortagne-au-Perche, Ranska – 24. tammikuuta 2009 Cannes, Ranska) oli ranskalainen mykkäelokuvien näyttelijä. Hän oli yksi viimeisistä elossa olevista aikuisrooleja mykkäelokuvissa näytelleistä näyttelijöistä. Glory teki elokuvadebyyttinsä vuonna 1924 Raymond Bernardin elokuvassa "Le Miracle des Loups" taiteilijanimellä Arlette Genny, jota hän käytti vuoteen 1927.


title: Marie Glory

text: Vuonna 1928 Glory näytteli Line Hamelinin roolin yli kolmetuntisessa ranskalais-saksalaisessa tuotannossa "Raha" ("L'Argent"). Seuraavana vuonna hän oli mukana Géza von Bolváryn saksalaiselokuvassa "Vater und Sohn".


title: Marie Glory

text: 1930-luvulla Glory esitti naispääosaa useissa elokuvissa. Hänen ensimmäinen puheroolinsa oli vuonna 1930 Leo Mittlerin elokuvassa "Le Roi de Paris", jossa Gloryn vastanäyttelijänä toimi venäläisemigrantti Iván Petrovich. Hänen viimeinen pääosansa oli vuonna 1939. 1940-luvulla Glory näytteli vain yhdessä elokuvassa (vuoden 1943 "Dagli Appennini alle Ande"). 1950-luvulla Glory näytteli italialaisissa elokuvissa sivurooleissa. Hänen viimeinen elokuvaroolinsa oli vuonna 1960 ja tv-sarjassa vuonna 1964.


Luettelo Suomen postinumeroista kunnittain pohjautuu maakuntajakoon.


title: Luettelo Suomen postinumeroista kunnittain

text: Suurin osa kuntien postitoimipaikoista on vuoden 2012 mukaisesti.


title: Klaveeri

text: Klaveeri tarkoittaa yleisesti kosketinsoitinta. Nykyisin termiä käytetään pääsääntöisesti joidenkin sävellysten, kuten Johann Sebastian Bachin "Hyvin viritetyn klaveerin", nimessä. Klaveereihin kuuluvat muun muassa:


title: Rose Bampton

text: Rose Bampton (28. marraskuuta 1907 – 21. elokuuta 2007) oli yhdysvaltalainen ooppera- ja klassinen laulaja.


title: Rose Bampton

text: Bampton syntyi Lakewoodissa Ohiossa. Hän aloitti uransa mezzosopraanona mutta siirtyi sopraanoksi. Hän pääsi Metropolitaniin mutta esiintyi myös muissa huomattavissa oopperataloissa eri puolilla maailmaa.


title: Rose Bampton

text: Bampton oli naimisissa Wilfrid Pelletierin (1890–1982) kanssa. Bampton tulkitsi muun muassa Arnold Schönbergin, Charles Gounod'n, Johann Sebastian Bachin, Ludwig van Beethovenin ja Amilcare Ponchiellin tuotantoa. Hän kuoli vain kolme kuukautta ennen 100-vuotispäiväänsä.


title: Toríbio de Benavente

text: Toríbio de Benavente (Motolinía) oli espanjalainen lähetyssaarnaaja. Hän saapui Meksikoon vuoden 1524 toukokuussa yhdentoista muun fransiskaanin kanssa ja on eräs tärkeimmistä Meksikon valloituksen, intiaanien tapojen ja maan kuvaajista.


title: Toríbio de Benavente

text: Motolinía oli Cortésin luottomies, hänen "hengellinen miekkansa" ja dominikaani Bartolomé de las Casasin kiivas vastustaja. Motolinía oli historioitsijana tärkeä teoksessa Historia de los Indios de la Nueva España intiaanien elämän kuvaajana. Kirjeessään kuninkaalle vuonna 1555 Motolinía esittää hyvin pahantahtoisia mielipiteitä Las Casasin toiminnasta. Motolinía suosittelee Las Casasin eristämistä johonkin luostariin, mutta Motolinían kirje aiheuttaakin sen, että Motolinía itse tuomitaan eristettäväksi luostariin.


title: Toríbio de Benavente

text: Vuonna 1782 Motolinían kirje Kaarle V:lle löytyy Simancan arkistoista, jonka jälkeen Motolinía menettää osan lähes tarunhohteisesta maineestaan, syynä on kirjeessä esiintyvä Las Casasin voimakas mustamaalaaminen. Fransiskaanien historioitsija Gerónimo de Mendieta lausuu mielipiteensä Tlaxcalan luostarissa aikoinaan tuntemastaan Motoliníasta.


title: Toríbio de Benavente

text: Motolinía aloittaa historiateoksensa kolmannen osan kertomalla käännytystyön alkuvaiheista ja samalla “kahdentoista” maahan saapuneen fransiskaanin menestyksestä käännyttäjinä. Kirkonmiesten vaikeana tehtävänä oli myös sovitella espanjalaisten välisiä riitoja.


title: Toríbio de Benavente

text: Vuonna 1542 voimaan tulleet Uudet Lait olivat paljolti syntyneet dominikaanien, varsinkin Bartolomé de las Casasin ja Francisco de Vitorian toiminta intiaanien etujen ajajina herätti vihastusta ei pelkästään encomenderojen, vaan myös joidenkin kirkonmiesten keskuudessa. Eräs kaikkein myrkyllisimmistä Kaarle V:n saamista Las Casasia koskevista paljastuksista on fransiskaani Motolinían vuoden 1555 tammikuun toisena päivänä päivätty pitkä kirje, jossa hän näkee dominikaani Las Casasin intiaanien vihollisena ja espanjalaisten ystävänä, eikä voi käsittää tämän hyvin korkealla taholla nauttimaa suurta suosiota. Kirjeessään Motolinía tekee selkoa intiaanien apostolin ja Chiapasin piispan Las Casasin toimista Uudessa Maailmassa ja neuvoo kuningasta sulkemaan Las Casasin johonkin luostariin enempien vahinkojen välttämiseksi.


title: Toríbio de Benavente

text: Syynä Motolinían myrkylliseen kirjeeseen saattoi olla Las Casasin paljastava teos Brevísima relacíón de la destrucción de las Indias. Teoksessa Las Casas kertoo hyvin yksityiskohtaisesti konkistadorien hirmuteoista. Musta Legenda Dominikaanien neljännessä tai viidennessä laivauksessa saapuneet munkkiveljet toivat mukanaan teoksen Uuteen Maailmaan, jossa se aiheutti suurta suuttumusta ja Las Casasin vastaisia mielialoja. Joulukuun 29. päivänä vuonna 1553 Meksikon kaupunginhallituksella oli todennäköisesti hallussaan Brevísima relacíonin kopio, koska tuona päivänä oli maksettu jonkin teoksen kopiointi. Tammikuussa 1554 kaupunginhallitus lähettää kahdensadan kultapeson lahjan Sepúlvedalle, jotta tämä jatkaisi kirjoitteluaan Las Casasia vastaan. Meksikossa oli vuoden loppua kohden Las Casasin vastainen “ilmapiiri tullut lämmitetyksi”, jota seurasi Motolinían kuuluisa kirje.


title: Toríbio de Benavente

text: Dialogi Las Casasin ja Toribio de Benavente Motolinían kannattajien välillä jatkuu yhä. Tämän päivän The Catholic Encyclopedia ei oikein ymmärrä Las Casasin toimintaa, vaan antaa paremminkin tunnustusta Motoliníalle, joka vain teki sen, mikä silloisessa tilanteessa oli tehtävissä. Teos antaa kuitenkin ymmärtää, ettei Motolinía voi koskaan vapautua muistoonsa kohdistuvasta kritiikistä, jonka hänen vuonna 1555 kirjoittamansa Las Casasin toimintaa arvosteleva kirjeensä aiheutti.


title: Toríbio de Benavente

text: Salamancassa sijaitsevan dominikaanisen San Estebanin luostarin priorina ja Salamancan yliopiston rehtorina toimi Uuden Maailman valloituksen ensimmäisten vuosikymmenten aikana dominikaani Francisco de Vitoria, teologi ja lainoppinut, jota monet pitävät kansainvälisen oikeuden isänä. Tuohon San Estebanin luostariin on haudattuna Vitoria, vierellään Matías Paz ja Domingo de Soto, jotka Vitorian tavoin osallistuivat keskusteluun intiaaneja vastaan käydystä oikeutetusta sodasta. Nykyisin museona olevan luostarin alimmassa kerroksessa toimii dominikaanien kustantamo, Editorial San Esteban, jonka julkaisusarjan Los Dominicos y America erään teoksen nimenä on Fray Toribio Motolinía frente a Fray Bartolomé de las Casas. Tässä vuonna 1989 ilmestyneessä teoksessa sen kirjoittaja, dominikaani Isacio Pérez Fernández käsittelee kriittisesti Motolinían vuoden 1555 tammikuussa Kaarle V:lle lähettämää kirjettä.


title: Toríbio de Benavente

text: Motolinían vuoden 1555 tammikuussa kuninkaalle lähettämä kirje, jossa hän kovin sanoin tuomitsee Las Casasin toiminnan Uudessa Maailmassa, osoittautui kirjeen kirjoittajalle itselleen vahingolliseksi. Kuusikymmentäkuusivuotias Motolinía kirjoitti tuon kuuluisan kirjeensä Tlaxcalan luostarin esimiehenä ollessaan. Vuoden kuluttua kirjeen lähettämisestä, jolloin Intioiden neuvosto oli prinsessan määräyksestä tutustunut kirjeen sisältöön, Uuden Espanjan asukkaat kokivat järisyttävän tiedon: Motolinía, Uuden Espanjan innokkain ja toimeliain käännyttäjä oli vangittu ja toimitettu vankilaan. Motolinían omat fransiskaaniesimiehet olivat rankaisseet häntä yli vuoden mittaisella vankeudella, koska hän oli paljastanut maan asioita kuninkaalle, kuten asian ilmaisee Meksikon järjestyksessä toinen arkkipiispa Alonso de Montúfar kahdessa kirjeessään Filip II:lle.


title: Toríbio de Benavente

text: Motolinían saamaa vankilatuomiota, vankilana tosin oli jokin fransiskaanien luostareista, ei mainitse kukaan faransiskaanien omista kronikoitsijoista, ei edes heidän virallinen historioitsijansa Gerónimo Mendieta, joka kuitenkin oleskeli vuosina 1555–1557 Tlaxcalassa, jonka luostarin esimiehenä Motolinía tuolloin oli. Ajalle oli ominaista, että sääntökunnat vaikenivat kokemistaan ikävistä asioista.


title: Toríbio de Benavente

text: Motolinían kirje kuninkaalle on viimeinen tiedossa oleva hänen itsensä kirjoittama teksti. Asia on herättänyt ihmetystä, koska tiedetään Motolinían kuolleen vasta vuonna 1569. Motolinían saamaan kielteiseen huomioon vaikutti myös muutamaa kuukautta ennen hänen kuninkaalle osoittamaansa pitkää kirjettä hänen osallistuminensa yhdessä neljän muun fransiskaanin kanssa Meksikon fransiskaanien provinsiaalin Francisco de Bustamanten laatimaan vetoomuksen, jossa hyökättiin voimakkaasti piispojen vaatimia, ankaria kymmenyksiä vastaan. Motolinía oli kirjelmän ensimmäinen allekirjoittaja, ja tarpeeksi nimekäs henkilö, jonka saama rangaistus varottaisi tehokkaasti omia teitään kulkevia munkkeja. Sääntökunnat yrittivät pitää tiukasti kiinni aikoinaan paavilta saamistaan erivapauksista, josta koitui paljon riitoja niin sääntökuntien, papiston kuin maallisen hallinnon välille. Motolinía, kuninkaan ja Cortésin mies, joka oli eräs Uuden Espanjan tärkeimmistä hengellisen valloituksen toimitsijoista, sai todeta ajan kulkevan ohitseen. Tragikoomista Motolinían tapauksessa on se, että hän joutui itse suljetuksi luostariin vaikka oli kirjeessään neuvonut kuningasta sulkemaan Las Casasin johonkin luostariin, jotta tämä ei toiminnallaan voisi aiheuttaa lisää vahinkoa.


title: Toríbio de Benavente

text: Vuosien kuluessa Motolinían kirje siirrettiin Simancan arkistoihin, joista sen löysi vuonna 1782 Juan Bautista Muñoz. Osittainen käännös Motolinían kirjeestä ilmestyi vuonna 1791 ranskalaisen apotti Ducreuxin espanjaksi käännetyssä teoksessa Historia eclesiástica, josta lähtien Motolinían henkilökuvaan liitettiin uusia piirteitä; kateellinen, katolinen ilman voitelua, oikeamielinen ilman sääliä, intiaanien vihollinen jne. Joidenkin mielestä kuitenkin Motolinía oli tuolloin syntyvän uuden valtion, Meksikon, ensimmäinen puolustaja ja samalla eräs sen henkisen olemuksen luojista, “fransiskaani, joka eniten kulki maata”. Tuolloin alkoi kehitys, josta Octavio Paz lausuu mielipiteenään, että huolimatta kaikista intiaanien kärsimistä kauheuksista, espanjalaiset kykenivät liittämään alistamansa intiaanit johonkin suurempaan yhteyteen, katolilaisuuteen. Englantilaiset uudisasukkaat eivät kyenneet yhtä mainittaviin saavutuksiin.


title: Toríbio de Benavente

text: Vuoden 1555 kirjeessään kuninkaalle Motolinía kertoo keränneensä Las Casasin vuonna 1546 laatiman ns. Confesonarion käsin kirjoitetut, pienemmille veljille jaetut kopiot ja jättäneensä ne varakuningas Antonio de Mendozan tuhottaviksi. Confesonariossaan Las Casas antaa ohjeita ja määräyksiä hiippakuntansa rippi-isille. Vuonna 1548, Las Casasin jo palattua lopullisesti Espanjaan, Espanjan johtava humanisti Juan Ginés de Sepúlveda tuomitsee Las Casasin Confesonarion ja saa toiminnallaan aikaan sen, että Valladolissa vuoden 1548 joulukuussa annetulla kuninkaallisella päätöksellä määrätään Confesonarion kopiot takavarikoitaviksi. Motolinía, joka tuolloin oli Meksikon fransiskaanein provinsiaali, keräsi vaivojaan säästämättä fransiskaanien hallussa olleet kopiot ja luovutti ne varakuninkaalle, joka, kuten Motolinía itse kertoo, poltatutti ne.


title: Toríbio de Benavente

text: Vuoden 1552 elokuussa alkoivat painosta ilmestyä Las Casasin kuuluisat tratadot, tutkielmat, joukossaan “Joitakin neuvoja ja määräyksiä rippi-isille”(Confesonario). Saman vuoden marraskuussa Guatemalaan ja Chiapasiin lähteneillä neljällätoista dominikaanilla on matkaeväänään neljä ensimmäistä Las Casasin kirjoitusta mm. kyseinen Confesonario.


title: Toríbio de Benavente

text: Kirkonmiesten valta oli suurimmillaan 1500-luvun puolivälissä. Näin ei ollut ainoastaan vain siksi, että he olivat tuomareita, vaan myös siksi, että varakuninkaan johtama audiensia, kuten myös kruunu, tukivat heidän työtään intiaanien käännyttämisessä ja saattamisessa kirkon jäseniksi. Munkit osasivat käyttää työssään hyväksi Martín de Valencian ja Motolinían kehittämiä menetelmiä ja intiaanien intoa kääntyä kristityiksi.